Σημαντική ανακοίνωση νομικού περιεχομένου

|

E2000C0142

Απόφαση της εποπτεύουσας αρχής της ΕΖΕΣ αριθ. 142/00/COL, της 26ης Ιουλίου 2000, για τον τερματισμό της διαδικασίας η οποία ξεκίνησε με βάση μια καταγγελία περί χορήγησης κρατικής ενίσχυσης σε ορισμένες επιχειρήσεις μέσω ευνοϊκών συμβάσεων για την παροχή ηλεκτρικής ενέργειας («Kraftkontrakter pε myndighetsbestemte vilkεr») (Ενίσχυση αριθ. 020.500.032) (Νορβηγία)

Επίσημη Εφημερίδα αριθ. L 324 της 21/12/2000 σ. 0035 - 0039

Απόφαση της εποπτεύουσας αρχής της ΕΖΕΣαριθ. 142/00/COLτης 26ης Ιουλίου 2000για τον τερματισμό της διαδικασίας η οποία ξεκίνησε με βάση μια καταγγελία περί χορήγησης κρατικής ενίσχυσης σε ορισμένες επιχειρήσεις μέσω ευνοϊκών συμβάσεων για την παροχή ηλεκτρικής ενέργειας ("Kraftkontrakter på myndighetsbestemte vilkår")(Ενίσχυση αριθ. 020.500.032)(Νορβηγία)Η ΕΠΟΠΤΕΥΟΥΣΑ ΑΡΧΗΣ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο(1), και ιδίως τα άρθρα 61 και 63 και το πρωτόκολλο 26,τη συμφωνία μεταξύ των χωρών ΕΖΕΣ για την δημιουργία μιας Εποπτεύουσας Αρχής και ενός Δικαστηρίου(2), και ιδίως το άρθρο 24 και το άρθρο 1 του πρωτοκόλλου 3,τις κατευθυντήριες γραμμές της Αρχής(3) σχετικά με την εφαρμογή και την ερμηνεία των άρθρων 61 και 62 της συνθήκης ΕΟΧ,Εκτιμώντας τα ακόλουθα:I. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ1. ΕισαγωγήΜε επιστολή της στις 25 Μαΐου 1999 η οποία παραλήφθηκε ή καταχωρήθηκε στις 27 Μαΐου 1999 (αριθ. εγγράφου: 99-3837 Α), η νορβηγική περιβαλλοντική οργάνωση Bellona ("Miljøstiftelsen Bellona"), έστειλε στην Εποπτεύουσα Αρχή μια καταγγελία. Η καταγγέλλουσα θεώρησε ότι οι τιμές ηλεκτρικής ενέργειας για τις μελλοντικές συμβάσεις ανάμεσα στην Statkraft και σε 19 νορβηγικές επιχειρήσεις θα μπορούσαν να ήταν χαμηλότερες από τις τιμές της αγοράς και ότι το γεγονός αυτό θα ήταν ασυμβίβαστο προς το άρθρο 61 της συμφωνίας ΕΟΧ. Η Statkraft είναι κατά 100 % κρατική επιχείρηση παραγωγής υδροηλεκτρικής ενέργειας. Η Statkraft θα ήταν υποχρεωμένη να συνάψει τις προαναφερόμενες συμβάσεις βάσει των όρων που έχει καθορίσει το νορβηγικό κοινοβούλιο ("Stortinget"). Η καταγγέλλουσα αναφέρεται στην πρόταση της κυβέρνησης προς το κοινοβούλιο ["St. prp. nr. 52 (1998-1999)"] η οποία υπεβλήθη στις 26 Μαρτίου 1999.2. Οι βιομηχανικές συμβάσεις και οι συμφωνίες μίσθωσης της Statkraft ["St. prp. nr. 52 (1998-1999) Om Statkrafts industrikontrakter og leieavtaler"]Η κυβέρνηση, με το έγγραφό της St. prp. nr. 52 (1998-1999), πρότεινε να συνάψει η Statkraft με 16 ειδικές επιχειρήσεις νέες συμβάσεις παροχής ηλεκτρικής ενέργειας, οι οποίοι θα άρχιζαν την 1η Ιανουαρίου 2001 και θα διαρκούσαν 20 έτη (στο εξής "52 συμβάσεις"). Οι επιχειρήσεις δραστηριοποιούνται σε βιομηχανικούς τομείς που απαιτούν μεγάλες ποσότητες ηλεκτρικής ενέργειας καθώς και στον τομέα της χαρτοβιομηχανίας. Οι τιμές αυτών των συμβάσεων υποτίθεται ότι θα ήταν ανάλογες με τις τιμές της αγοράς.Η προταθείσα τιμή καθορίστηκε στις 15,5 νορβηγικές κορόνες/kWh (σε τιμές 1999) για τις συμβάσεις που θα άρχιζαν την 1η Ιανουαρίου 2001. Για τις συμβάσεις που θα άρχιζαν μετά την ημερομηνία αυτή θα ήταν υψηλότερες οι τιμές επειδή προβλέπεται να αυξηθούν οι τιμές της αγοράς σε πραγματικούς όρους. Σε αυτή την περίπτωση οι τιμές θα έπρεπε να προσαρμοστούν σύμφωνα με το δείκτη τιμών καταναλωτή ("Konsumprisindeksen"). Εξάλλου, οι τιμές των 52 συμβάσεων θα έπρεπε να προσαρμοστούν το 2011 στην περίπτωση που οι εξελίξεις στην αγορά ηλεκτρικής ενέργειας θα ήταν διαφορετικές από τις προβλεπόμενες στο St. prp. nr. 52. Εάν η μέση τιμή της αγοράς κατά την περίοδο 2006-2010 θα διέφερε περισσότερο από μία νορβηγική κορόνα/kWh (τιμές 1999) από την τιμή των νορβηγικών κορόνων/kWh (τιμές 1999), οι τιμές των συμβάσεων θα προσαρμόζονταν αναλόγως.Οι επιχειρήσεις που θα υπέγραφαν τις νέες συμβάσεις θα έπρεπε να δεχθούν τρεις δέσμες όρων που αφορούν την παραγωγική ικανότητα του εθνικού ηλεκτρικού δικτύου, το μηχανισμό ρύθμισης για τα έτη ξηρασίας και την ενεργειακή αποτελεσματικότητα. Οι 52 συμβάσεις προβλέπουν ότι οι επιχειρήσεις θα πρέπει να διαθέτουν αποθέματα ηλεκτρικής ενέργειας μέχρι 100 ώρες επί δώδεκα μήνες. Η Statnett (η κρατική επιχείρηση ηλεκτρισμού) ενδέχεται να διατάξει τις επιχειρήσεις να μειώσουν την κατανάλωση ηλεκτρικής ενέργειας με προειδοποίηση 15 λεπτών. Οι 52 συμβάσεις εξάλλου προβλέπουν ότι η βιομηχανία θα πληρώνει την τιμή της αγοράς εάν η μέση τιμή της αγοράς υπερβαίνει τις 30 νορβηγικές κορόνες/kWh επί 168 ώρες συνεχώς. Αυτός είναι ένας τρόπος κατανομής του κινδύνου από τις υψηλές τιμές σποτ και από την μειωμένη προσφορά στο μέλλον ανάμεσα στην Statkraft και στη βιομηχανία. Οι τιμές που προβλέπονται από το προαναφερόμενο έγγραφο St. prp. nr. 52 (1998-1999) βασίζονται στους όρους της αγοράς για τις μακροπρόθεσμες συμβάσεις ηλεκτρικής ενέργειας προσαρμοσμένες στις ανάγκες παροχής δημόσιας υπηρεσίας.Στις επιχειρήσεις θα μπορούσαν να προταθούν συμβάσεις οι οποίες θα κάλυπταν κατ' άνώτατο όριο το 50 % (εννέα επιχειρήσεις) ή το 70 % (επτά επιχειρήσεις) των τωρινών τους αναγκών σε ηλεκτρική ενέργεια. Από το 2011 το ποσοστό αυτό θα μπορούσε να μειωθεί σταδιακά (κατά 6 % ετησίως).Σύμφωνα με το St. prp. nr. 52 οι επιχειρήσεις που θα αποδέχονταν τις 52 συμβάσεις θα ήταν υποχρεωμένες να τερματίσουν τις υφιστάμενες συμβάσεις τους με την Statkraft. Αυτό αφορά έντεκα από τις 16 επιχειρήσεις. Για τις επιχειρήσεις οι οποίες έχουν συμβάσεις με χαμηλότερες τιμές από την αρχική τιμή των 52 συμβάσεων θα μειωθεί η αρχική τιμή για τις νέες συμβάσεις. Οι μειώσεις για κάθε επιχείρηση θα μπορούσαν να υπολογισθούν πρώτον, με τη μείωση της σημερινής διαφοράς ανάμεσα στην εκτιμώμενη τιμή της αγοράς και στην τρέχουσα τιμή της σύμβασης για το υπόλοιπο της συμβατικής περιόδου και δεύτερον, με την μετατροπή της σημερινής αξίας σε μειώσεις των τιμών καθόλη τη διάρκεια των νέων συμβάσεων.Σε τρεις ακόμη επιχειρήσεις επρόκειτο να προταθούν συμφωνίες μίσθωσης σε σχέση με τρεις σταθμούς παραγωγής ηλεκτρικής ενέργειας(4). Οι νέες συμβάσεις μίσθωσης θα άρχιζαν την 1η Ιανουαρίου του 2001 και θα διαρκούσαν 30 χρόνια. Η τιμή επρόκειτο να καθορισθεί στις 15,75 νορβηγικές κορόνες/kWh (τιμές 1999) για την περίοδο 2001-2020. Οι τιμές κατά την περίοδο 2021-2030 θα μπορούσαν (σε πραγματικούς όρους) να είναι ίσες με την μέση τιμή σποτ για ηλεκτρική ενέργεια κατά την περίοδο 2016-2020. Θα μπορούσαν επίσης να προστεθούν και ρήτρες καταγγελίας παρόμοιες με αυτές των άλλων συμβάσεων (πωλήσεων).Το νορβηγικό κοινοβούλιο ενέκρινε το έγγραφο St. prp. nr. 52 (1998-1999) στις 16 Ιουνίου 1999 με τρεις τροποποιήσεις(5). Πρώτον, η μείωση του προβλεπόμενου από τις συμβάσεις ποσοστού από το 2011 μειώθηκε από 6 % ανά έτος σε 5 % ανά έτος. Δεύτερον, η τιμαριθμική προσαρμογή θα μπορούσε επίσης να βασισθεί στο δείκτη τιμών χονδρικής πώλησης (το Υπουργείο πετρελαίου και ενέργειας αποφάσισε αργότερα ότι θα έπρεπε να βασίζονται στο μέσο όρο του δείκτη τιμών καταναλωτή και του δείκτη τιμών χονδρικής πώλησης). Τρίτον, σε δύο ακόμη επιχειρήσεις ("Becromal" και "Hunsfoss") επρόκειτο να προταθούν οι 52 συμβάσεις, επιπλέον των 16 επιχειρήσεων που προτάθηκαν από την κυβέρνηση.3. Η καταγγελίαΗ καταγγέλλουσα συμπεραίνει ότι οι συμβάσεις που περιλαμβάνονται στο St. prp. nr. 52 είναι ασυμβίβαστες προς τους κανόνες περί κρατικών ενισχύσεων της συμφωνίας ΕΟΧ (άρθρο 61 παράγραφος 1). Η Bellona ισχυρίζεται ότι θα μπορούσε να συνάψει 20ετή σύμβαση στην ανοικτή αγορά με τιμή 21 νορβηγικές κορόνες/KWh (σταθερή ονομαστική τιμή), ενώ η αρχική τιμή που προβλέπεται από το St. prp. nr. 52 είναι 15,5 νορβηγικές κορόνες/KWh (τιμές 1999). Για τις επιχειρήσεις που έχουν ήδη συνάψει τις 52 συμβάσεις με την Statkraft η αρχική τιμή θα μπορούσε λόγω των ρητρών καταγγελίας να είναι έντεκα νορβηγικών κορονών/KWh (τιμές 1999). Εάν συγκρίνει κανείς την αρχική τιμή των 15,5 νορβηγικών κορονών/KWh (τιμές 1999) με την τιμή των 21 νορβηγικών κορονών/KWh (σταθερή ονομαστική τιμή) για μια περίοδο 20 ετών η τιμαριθμική προσαρμογή θα ανερχόταν στο 3,1 % ετησίως για τις συμβάσεις ώστε να είναι ισότιμες από οικονομική άποψη. Η καταγγέλλουσα αναφέρεται στο γεγονός ότι η κυβέρνηση θεωρεί ως δεδομένη την αύξηση των τιμών καταναλωτή κατά 2,5 % μέχρι το 2010. Για το λόγο αυτό, σύμφωνα με την Bellona, οι 16 επιχειρήσεις θα μπορούσαν να λάβουν κρατική ενίσχυση υπογράφοντας τις 52 συμβάσεις. Οι 52 συμβάσεις θα μπορούσαν να εμπίπτουν στο πεδίο εφαρμογής του άρθρου 61 παράγραφος 1 της συνθήκης ΕΟΧ και δεν θα ίσχυε καμία από τις απαλλαγές του άρθρου 61 παράγραφος 2 ή 3, σύμφωνα με την καταγγέλλουσα.4. Αλληλογραφία ανάμεσα στις νορβηγικές αρχές και στην Εποπτεύουσα ΑρχήΜε επιστολή της τής 6 Ιουλίου 1999 (αριθ. εγγράφου: 99-5022 D) η Εποπτεύουσα Αρχή διαβίβασε το αντίγραφο της καταγγελίας της Bellona στις νορβηγικές αρχές. Οι νορβηγικές αρχές εκαλούντο εκτός των άλλων να διαθέσουν όλα τα έγγραφα σχετικά με το σύστημα σύναψης συμβάσεων ηλεκτρικής ενέργειας μεταξύ της Statkraft και των διαφόρων επιχειρήσεων. Η Εποπτεύουσα Αρχή ρώτησε συγκεκριμένα τις νορβηγικές αρχές να αιτιολογήσουν γιατί κατά τη γνώμη τους οι τιμές ηλεκτρικής ενέργειας που προσφέρθηκαν σε ορισμένες επιχειρήσεις δεν θα ευνοούσαν αυτές τις επιχειρήσεις κατά την έννοια του αρθρου 61 παράγραφος 1 της συνθήκης ΕΟΧ.Με επιστολή της στις 13 Οκτωβρίου 1999, η οποία παραλήφθηκε και πρωτοκολλήθηκε από την Εποπτεύουσα Αρχή στις 14 Οκτωβρίου 1999 (αριθ. εγγράφου: 99-7668 Α), η αποστολή της Νορβηγίας στην Ευρωπαϊκή Ένωση απάντησε στην επιστολή της 6ης Ιουλίου 1999 που είχε στείλει η Εποπτεύουσα Αρχή. Η επιστολή περιελάμβανε μεγάλο αριθμό εγγράφων σχετικά με το προηγούμενο και το τωρινό νορβηγικό σύστημα παραγωγής ηλεκτρικής ενέργειας καθώς και τα βασικά στοιχεία του εγγράφου St. prp. nr. 52 (1998-1999). Οι νορβηγικές αρχές ανέφεραν στην επιστολή ότι οι 52 συμβάσεις "βασίζονται σε ένα επίπεδο τιμών που προέκυψε από τις μακροπρόθεσμες συμβάσεις στη σημερινή αγορά ηλεκτρικής ενέργειας, όπως προσαρμόστηκαν για τις ανάγκες παροχής δημόσιας υπηρεσίας".Σε μια σύσκεψη με τη συμμετοχή υπαλλήλων των νορβηγικών αρχών και της Εποπτεύουσας Αρχής η οποία έγινε στις Βρυξέλλες στις 15 Φεβρουαρίου 2000, οι νορβηγικές αρχές εξήγησαν λεπτομερώς το περιεχόμενο του St. prp. nr. 52 (1998-1999).Με επιστολή της στις 28 Φεβρουαρίου 2000 (αριθ. εγγράφου: 00-1613 D) η Εποπτεύουσα Αρχή ζήτησε πρόσθετες πληροφορίες από τις νορβηγικές αρχές. Η Εποπτεύουσα Αρχή, εκτός των άλλων, κάλεσε εκ νέου τις νορβηγικές αρχές να διατυπώσουν τις παρατηρήσεις τους σχετικά με την καταγγελία της Bellona, να υποβάλουν πρόσθετες πληροφορίες σχετικά με τις τιμές των 52 συμβάσεων και να εξηγήσουν πώς υπολογίστηκε η τιμή λόγω της υποχρέωσης παροχής δημόσιας υπηρεσίας.Μια δεύτερη σύσκεψη με τα ίδια θέματα με τη συμμετοχή υπαλλήλων των νορβηγικών αρχών και της Εποπτεύουσας Αρχής έγινε στο Όσλο στις 3 Μαρτίου του 2000. Την ίδια ημερομηνία, η Εποπτεύουσα Αρχή συναντήθηκε με επιχειρήσεις παραγωγής ηλεκτρικής ενέργειας στη Νορβηγία.Με επιστολή του στις 8 Μαΐου 2000, η οποία παρελήφθη και πρωτοκολλήθηκε από την Εποπτεύουσα Αρχή στις 10 Μαΐου 2000 (αριθ. εγγράφου: 00-3577 Α), το Υπουργείο Πετρελαίου και Ενέργειας διέθεσε και άλλες πληροφορίες. Το Υπουργείο ισχυρίστηκε ότι "οι συμβάσεις βασίζονται σε τιμές οι οποίες καθορίστηκαν με βάση τις ισχύουσες τιμές ηλεκτρικής ενέργειας των μακροπρόθεσων συμβάσεων, προσαρμοσμένες στις ανάγκες παροχής δημόσιας υπηρεσίας. Επιπλέον, οι μειώσεις των συμβατικών ποσοτήτων οι οποίες αρχίζουν το 2011 εμφανίζονται επίσης στη συμβατική τιμή. Η τιμή που ανέφερε η Bellona αφορά τις συμβάσεις που δεν έχουν χαρακτήρα δημόσιας υπηρεσίας και η ετήσια ποσότητα παραμένει σταθερή καθόλη τη συμβατική περίοδο. Για το λόγο αυτό δεν είναι σωστό να συγκρίνονται αυτές οι δυο τιμές". Το Υπουργείο αναφέρθηκε στην προηγούμενη αλληλογραφία και τόνισε ότι "έχει αποδειχθεί ότι η τιμή του Υπουργείου βρίσκεται στο ίδιο επίπεδο ή είναι υψηλότερη από την τιμή των 21 νορβηγικών κορόνων/kWh της Bellona ανάλογα με το ποσοστό της έκπτωσης".Με την επιστολή της 8ης Μαΐου 2000 το Υπουργείο αναφέρθηκε επίσης στο γεγονός ότι το νορβηγικό κοινοβούλιο προσάρμοσε ορισμένα από τα στοιχεία του St. prp. nr. 52 (1998-1999). Πρόκειται για την τιμαριθμική προσαρμογή της συμβατικής τιμής και για τη μείωση των συμβατικών ποσοτήτων από το 2011. Προκειμένου να ενσωματωθούν αυτές οι δύο αλλαγές η αρχική τιμή των 52 συμβάσεων αυξήθηκε από 15,50 νορβηγικές κορόνες/kWh σε 15,88 νορβηγικές κορόνες/kWh (τιμές 1999). Το Υπουργείο αναφέρθηκε και στο γεγονός ότι οι τιμές των 52 συμβάσεων θα μπορούσαν να προσαρμοστούν από την 1η Ιανουαρίου 2011, εάν οι τιμές ηλεκτρικής ενέργειας στην αγορά εξελιχθούν διαφορετικά απ' ό,τι προβλέπεται. Το Υπουργείο τόνισε επίσης ότι η βιομηχανία θα έπρεπε να πληρώνει τις τιμές σποτ στην περίπτωση που οι τιμές αυτές θα υπερέβαιναν τα 30 νορβηγικές κορόνες/kWh (τιμές 1999) επί επτά συνεχείς μέρες. Το Υπουργείο αναφέρθηκε εκτός των άλλων και στις υποχρεώσεις παροχής δημόσιας υπηρεσίας (έλεγχος της ηλεκτρικής ενέργειας, μηχανισμός ρύθμισης για τα έτη ξηρασίας και αποτελεσματική χρήση της ενέργειας) και στις ρήτρες καταγγελίας που περιλαμβάνονται στις 52 βιομηχανικές συμβάσεις και στις συμφωνίες μίσθωσης.Στην επιστολή της στις 12 Μαΐου 2000 (αριθ. εγγράφου: 00-3564 D) προς τις νορβηγικές αρχές, η Εποπτεύουσα Αρχή ανέφερε ότι "με βάση τις πληροφορίες που έχει λάβει μέχρι τώρα η Εποπτεάουσα Αρχή πιστεύει ότι οι συμβάσεις που προβλέπονται στο St. prp. nr. 52 ενδέχεται να περιέχουν ενίσχυση. Οι ρήτρες καταγγελίας στις προτεινόμενες συμβάσεις σημαίνουν ότι οι επιχειρήσεις που έχουν ήδη υπογράψει τέτοιες συμβάσεις ('statkraftskontrakter') και συμφωνίες ('leieavtaler') θα έχουν κάποια οφέλη επί ένα μεγάλο διάστημα. Εξάλλου, οι επιχειρήσεις που δεν έχουν υπογράψει τέτοιες συμβάσεις, δηλαδή δεν τις αφορά η ρήτρα καταγγελίας, οι όροι όσον αφορά τις τιμές που περιλαμβάνονται στο St. prp. nr. 52 φαίνεται να είναι συγκρίσιμοι προς τους όρους της αγοράς. Εάν η Starkraft και οι επιχειρήσετς που περιλαμβάνονται στο St. prp. nr. 52 συνάψουν συμβάσεις σύμφωνα με τους ισχύοντες όρους, δηλαδή που θα περιλαμβάνουν ρήτρες καταγγελίες, η Εποπτεύουσα Αρχή θα ήταν υποχρεωμένη να κινήσει εναντίον τους τη διαδικασία σύμφωνα με το άρθρο 1 του πρωτοκόλλου 3 της συμφωνίας για την Εποπτεύουσα Αρχή και το Δικαστήριο".5. Τροποποιήσεις των βιομηχανικών συμβάσεων και των συμφωνιών μίσθωσης της Statkraft ["St. prp. nr. 78 (1999-2000) Endringer i vilkårene for Statkrafts industrikontrakter og leieavtaler"]Με την επιστολή της 13ης Ιουνίου 2000, την οποία έστειλε η αποστολή της Νορβηγίας στην Ευρωπαϊκή Ένωση, η οποία παραλήφθηκε και πρωτοκολλήθηκε στις 14 Ιουνίου 2000 (αριθ. εγγράφου: 00-4346 Α), οι νορβηγικές αρχές ενημέρωσαν την Εποπτεύουσα Αρχή ότι στις 2 Ιουνίου 2000 η νορβηγική κυβέρνηση είχε υποβάλει μια πρόταση στο νορβηγικό κοινοβούλιο σχετικά, με τις τροποποιήσεις των όρων που έχουν σχέση με τις βιομηχανικές συμβάσεις και τις συμφωνίες μίσθωσης της Statkraft ["St. prp. nr. 78 (1999-2000)"]. Η πρόταση προέβλεπε την αφαίρεση των ρητρών καταγγελίας από τις 52 συμβάσεις. Αυτό σημαίνει ότι οι σημερινές συμβάσεις θα ισχύουν χωρίς μεταβολές μέχρι να λήξουν.Με την επιστολή της 27ης Ιουνίου 2000 του νορβηγικού Υπουργείου Πετρελαίου και Ενέργειας, η οποία παραλήφθηκε και πρωτοκολλήθηκε στις 29 Ιουνίου 2000 (αριθ. εγγράφου: 00-4701 Α), η Εποπτεύουσα Αρχή ενημερώθηκε ότι το νορβηγικό κοινοβούλιο είχε εγκρίνει το St. prp. nr. 78 (1999-2000) στις 14 Ιουνίου 2000(6).II. ΕΚΤΙΜΗΣΗΗ καταγγέλλουσα θεώρησε ότι οι τιμές των 52 συμβάσεων (βλέπε σημείο Ι.2 ανωτέρω) θα ήταν χαμηλότερες από τις τιμές της αγοράς και ότι αυτό θα ήταν αντίθετο προς το άρθρο 61 παράγραφος 1 της συνθήκης ΕΟΧ.Ένα μέτρο,για να αποτελεί κρατική ενίσχυση κατά την έννοια του άρθρου 61 παράγραφος 1 της συνθήκης ΕΟΧ πρέπει:1. να χορηγείται από κρατικούς πόρους,2. να στρεβλώνει ή να απειλεί να στρεβλώσει τον ανταγωνισμό με το να ευνοεί ορισμένες επιχειρήσεις ή την παραγωγή ορισμένων αγαθών,3. να επηρεάζει το εμπόριο ανάμεσα στα συμβαλλόμενα μέρη.Οι όροι αυτοί θα επληρούντο στην περίπτωση που η Statkraft (ο πωλητής) θα ήταν υποχρεωμένος να συνάψει τις 52 συμβάσεις οι οποίες περιλαμβάνουν όρους οι οποίοι είναι πιο ευνοϊκοί για τις επιχειρήσεις (τους αγοραστές) απ' ό,τι οι όροι της αγοράς, δηλαδή στην περίπτωση που θα παρείχαν ένα οικονομικό πλεονέκτημα στους αγοραστές. Για το λόγο αυτό, η Εποπτεύουσα Αρχή θα πρέπει να εντοπίσει και να προσδιορίσει ποσοτικά τα πιθανά στοιχεία κρατικής ενίσχυσης στις 52 συμβάσεις.Η έγκριση του St. prp. nr. 78 (1999-2000) (βλέπε σημείο Ι.5 ανωτέρω) σημαίνει ότι οι ρήτρες καταγγελίας έχουν αφαιρεθεί από τις 52 συμβάσεις. Σημαίνει επίσης ότι οι υφιστάμενες συμβάσεις και συμφωνίες μίσθωσης θα ισχύουν, χωρίς καμία αλλαγή, μέχρι τις ημερομηνίες λήξεώς τους. Αυτό αφορά τις συμβάσεις με έντεκα επιχειρήσεις και τις τρεις συμφωνίες μίσθωσης που έχουν προαναφερθεί.Η τιμή στις 52 συμβάσεις από την 1η Ιανουαρίου 2001 θα καθορισθεί στις 15,88 νορβηγικές κορόνες/KWh (τιμές 1999) και θα προσαρμόζεται με βάση τον ετήσιο πληθωρισμό. Οι συμβάσεις που θα αρχίσουν αργότερα θα έχουν υψηλότερες τιμές εν αναμονή του γεγονότος ότι θα αυξηθούν οι τιμές ηλεκτρικής ενέργειας σε πραγματικούς όρους. Εάν οι τιμές στην αγορά ηλεκτρικής ενέργειας εξελιχθούν διαφορετικά απ' ό,τι προβλέπεται, οι συμβάσεις προβλέπουν να γίνουν προσαρμογές των τιμών από την 1η Ιανουαρίου 2001. Επιπλέον, οι επιχειρήσεις θα είναι υποχρεωμένες να πληρώνουν την τιμή σποτ εάν η μέση τιμή σποτ υπερβαίνει τις 30 νορβηγικές κορόνες/KWh επί 168 ώρες συνεχώς τουλάχιστον.Οι τιμές στις συμβάσεις μίσθωσης είναι 15,75 νορβηγικές κορόνες/KWh σε πραγματικούς όρους για την περίοδο 2001-2020. Σε ονομαστικούς όρους η τιμή αυτή θα προσαρμοστεί επίσης με βάση τον πληθωρισμό. Η τιμή για την περίοδο 2021 και 2030 (σε πραγματικούς όρους) είναι ίση με την μέση τιμή σποτ για την περίοδο 2016-2020.Οι επιχειρήσεις που θα αποδεχθούν τις 52 συμβάσεις και τις συμφωνίες μίσθωσης θα πρέπει να συμβάλουν στον έλεγχο της ενέργειας και στο μηχανισμό ρύθμισης για τα έτη ξηρασίας. Οι αξίες αυτών των υποχρεώσεων αντανακλώνται στις συμβατικές τιμές.Η Εποπτεύουσα Αρχή έχει λάβει εκτενείς πληροφορίες από τις νορβηγικές αρχές όσον αφορά τις τιμές των μακροπρόθεσμων συμβάσεων. Οι νορβηγικές αρχές έχουν συλλέξει πληροφορίες από μια ποικιλία πηγών (μεσίτες) στην αγορά ηλεκτρικής ενέργειας. Η Εποπτεύουσα Αρχή έχει επίσης συλλέξει πληροφορίες από διάφορες πηγές. Από τις πληροφορίες αυτές φαίνεται ότι οι τιμές της αγοράς για τις μακροπρόθεσμες συμβάσεις ηλεκτρικής ενέργειας έχουν μειωθεί αφότου υπεβλήθη το St: prp. nr. 52 (1998-1999) στο νορβηγικό κοινοβούλιο. Σήμερα υπάρχει δυνατότητα σύναψης συμβάσεων στην ανοικτή αγορά στην τιμή των 19 νορβηγικών κορόνων/kWh. Η τιμή αυτή είναι σταθερή σε ονομαστικούς όρους για όλη τη συμβατική περίοδο και κατά συνέπεια δεν προσαρμόζεται με βάση τον πληθωρισμό. Η Bellona ισχυρίστηκε ότι η αντίστοιχη τιμή θα ήταν 21 νορβηγικές κορόνες/kWh.Η Εποπτεύουσα Αρχή συμφωνεί με την άποψη των νορβηγικών αρχών ότι δεν είναι σωστό να γίνεται άμεση σύγκριση ανάμεσα στις τιμές των συμβάσεων που περιλαμβάνονται στο St. prp. nr. 52 (1998-1999) και των συμβάσεων που δεν περιλαμβάνουν υποχρεώσεις παροχής δημόσιας υπηρεσίας και έχουν σταθερή ποσότητα καθόλη τη συμβατική περίοδο. Επιπλέον, οι τιμές των 52 συμβάσεων εκφράζονται σε πραγματικούς όρους (15,88 νορβηγικές κορόνες/kWh) ενώ οι τιμές που θα πληρωθούν θα προσαρμοστούν με βάση τον πληθωρισμό. Η τιμή που ανέφερε η Bellona είναι μια τιμή η οποία θα παραμείνει σταθερή σε ονομαστικούς όρους καθόλη τη συμβατική περίοδο και δεν θα προσαρμοσθεί με βάση τον πληθωρισμό. Εάν η οικονομική αξία της σύμβασης με μια δεδομένη ονομαστική τιμή ήταν η ίδια με την οικονομική αξία μιας σύμβασης με αυξανόμενη ονομαστική τιμή, η πρώτη τιμή θα ήταν φυσικά υψηλότερη στην αρχή ενώ η δεύτερη θα μπορούσε να είναι υψηλότερη στο τέλος της συμβατικής περιόδου. Για τη σύγκριση των οικονομικών αξιών δύο συνόλων συμβάσεων θα πρέπει να ληφθούν υπόψη οι εξελίξεις του πληθωρισμού και τα ποσοστά των εκπτώσεων.Η Εποπτεύουσα Αρχή έχει ήδη κάνει τέτοιες συγκρίσεις ανάμεσα σε διαφορετικές σταθερές ονομαστικές τιμές χρησιμοποιώντας διαφορετικά ποσοστά έκπτωσης και την τιμή των 15,88 νορβηγικών κορόνων/kWh τιμαριθμικά προσαρμοσμένη με συντελεστή 2,25 για περίοδο 20 ετών. Με συντελεστή έκπτωσης 7 %(7) η Εποπτεύουσα Αρχή έχει εκτιμήσει ότι η τιμαριθμικά προσαρμοζόμενη τιμή των 15,88 νορβηγικών κορόνων/kWh του Υπουργείου θα ήταν υψηλότερη από τη σημερινή σταθερή ονομαστική τιμή των 19 νορβηγικών κορόνων/kWh. Επιπλέον, θα πρέπει να ληφθεί υπόψη ότι οι επιχειρήσεις που θα συνάψουν τις 52 συμβάσεις υπόκεινται στην υποχρέωση παροχής δημόσιας υπηρεσίας. Για το λόγο αυτό, η Εποπτεύουσα Αρχή δεν μπορεί να βγάλει το συμπέρασμα ότι οι 52 συμβάσεις περιέχουν κρατική ενίσχυση.III. ΣΥΜΠΕΡΑΣΜΑΜε βάση τα προαναφερόμενα γεγονότα και τις προαναφερόμενες αναλύσεις η υπόθεση θεωρείται ότι έχει κλείσει και η Εποπτεύουσα Αρχή δεν πρόκειται να προβεί σε καμία άλλη ενέργεια,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Η εξέταση εκ μέρους της Εποπτεύουσας Αρχής της ΕΖΕΣ της καταγγελίας που παρελήφθη και πρωτοκολλήθηκε στις 27 Μαΐου 1999 (αριθ. εγγράφου: 99-3867 Α), σχετικά με την υποτιθέμενη κρατική ενίσχυση σε ορισμένες επιχειρήσεις μέσω των ευνοϊκών όρων των συμβάσεων για την παροχή ηλεκτρικής ενέργειας ("Kraftkontrakter på myndighetsbestemte vilkår") (αριθ. ενίσχυσης: 020.500.032), θεωρείται ότι έχει λήξει και δεν πρόκειται να γίνει καμία άλλη ενέργεια.Βρυξέλλες, 26 Ιουλίου 2000.Για την Εποπτεύουσα Αρχή της ΕΖΕΣΟ ΠρόεδροςKnut Almestad(1) Στο εξής αναφέρεται ως "συμφωνία ΕΟΧ".(2) Στο εξής αναφέρεται ως "συμφωνία για την Εποπτεύουσα Αρχή και το Δικαστήριο".(3) Διαδικαστικοί και ουσιαστικοί κανόνες στον τομέα των κρατικών ενισχύσεων (κατευθυντήριες γραμμές σχετικά με τις κρατικές ενισχύσεις), που εγκρίθηκαν και εκδόθηκαν από την εποπτεύουσα αρχή της ΕΖΕΣ στις 19 Ιανουαρίου 1994. Δημοσιεύτηκαν στην Επίσημη Εφημερίδα L 231 της 3ης Σεπτεμβρίου 1994, σ. 1, και στο συμπλήρωμα ΕΟΧ της ΕΕ 32 της 3ης Σεπτεμβρίου 1994, σ. 1. Οι κατευθυντήριες γραμμές τροποποιήθηκαν για τελευταία φορά στις 12 Απριλίου 2000 και δεν έχουν δημοσιευθεί ακόμα.(4) "Saudavassdraget, Tyssovassdraget, και Bremanger".(5) Innst. S. nr. 233 (1998-1999) "Innstilling fra energi- og miljøkomiteen om Statkrafts industrikontrakter οg leieavtaler og om Kraftkontrakter med industrien".(6) Innst. S. αριθ. 251 (1999-2000) "Innstilling fra energi- og miljøkomiteen om endringer i vilkårene for Statkrafts industrikontrakter og leieavtaler".(7) Το ποσοστό των 7 % χρησιμοποιείται από τις νορβηγικές αρχές. Βλέπε St.pτp. m. 52 (1998-1999), σ. 14.


title: 2014/20/ΕΕ: Απόφαση του Συμβουλίου, της 23ης Σεπτεμβρίου 2013 , για την υπογραφή εξ ονόματος της Ευρωπαϊκής Ένωσης και την προσωρινή εφαρμογή της συμφωνίας συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης

text:
                  20.1.2014

                  EL

                  Επίσημη Εφημερίδα της Ευρωπαϊκής Ένωσης

                  L 15/1

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 23ης Σεπτεμβρίου 2013
         για την υπογραφή εξ ονόματος της Ευρωπαϊκής Ένωσης και την προσωρινή εφαρμογή της συμφωνίας συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης
         (2014/20/ΕΕ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 172, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:

                     (1)

                     Με απόφαση της 29ης Ιουνίου 2010, το Συμβούλιο και οι αντιπρόσωποι των κυβερνήσεων των κρατών μελών, συνελθόντες στο πλαίσιο του Συμβουλίου, εξουσιοδότησαν την Επιτροπή να αρχίσει διαπραγματεύσεις με την Ελβετία για τη σύναψη συμφωνίας συνεργασίας σχετικά με τα ευρωπαϊκά προγράμματα δορυφορικής πλοήγησης («συμφωνία»).

                     (2)

                     Η συμφωνία αποτέλεσε αντικείμενο διαπραγμάτευσης από την Επιτροπή εξ ονόματος της Ένωσης και των κρατών μελών της.

                     (3)

                     Η εν λόγω συμφωνία επιτρέπει τη συμμετοχή της Ελβετίας στα ευρωπαϊκά προγράμματα δορυφορικής πλοήγησης. Από την πλευρά της, η Ελβετία θα συνεισφέρει χρηματοδοτικά στα προγράμματα.

                     (4)

                     Οι διαπραγματεύσεις ολοκληρώθηκαν επιτυχώς με τη μονογραφή της συμφωνίας στις 6 Μαρτίου 2013 από την Επιτροπή και στις 12 Μαρτίου 2013 από την Ελβετική Συνομοσπονδία.

                     (5)

                     Επομένως, η συμφωνία θα πρέπει να υπογραφεί εξ ονόματος της Ευρωπαϊκής Ένωσης, με την επιφύλαξη της σύναψής της μεταγενέστερα.

                     (6)

                     Με σκοπό να εξασφαλισθούν η άμεση εφαρμογή και η κατάλληλη συμμετοχή της Ελβετίας στα ευρωπαϊκά προγράμματα δορυφορικής πλοήγησης, τα στοιχεία που εμπίπτουν στην αρμοδιότητα της Ένωσης θα πρέπει να εφαρμοσθούν προσωρινά σύμφωνα με το άρθρο 27, παράγραφος 2 της συμφωνίας,

                     (7)

                     Σύμφωνα με το άρθρο 27, παράγραφος 1, η συμφωνία θα πρέπει να εγκριθεί από την Ένωση και τα κράτη μέλη της, σύμφωνα με τις εσωτερικές διαδικασίες τους.

                     (8)

                     Η θέση της Ένωσης στο πλαίσιο της μικτής επιτροπής θα εγκριθεί από το Συμβούλιο, βάσει πρότασης της Επιτροπής, εφόσον η μικτή επιτροπή κληθεί να εγκρίνει πράξεις με νομική ισχύ ή αποφάσεις αναστολής της εφαρμογής της συμφωνίας.

                     (9)

                     Επίσης, όσον αφορά τα θέματα με τα οποία θα ασχοληθεί η μικτή επιτροπή και τα οποία δεν έχουν νομική ισχύ, η Επιτροπή συντονίζει τη θέση της Ένωσης με τα κράτη μέλη.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Η υπογραφή της συμφωνίας συνεργασίας μεταξύ της Ευρωπαϊκής Ένωσης και των κρατών μελών της αφενός και της Ελβετίας αφετέρου, για ευρωπαϊκά προγράμματα δορυφορικής πλοήγησης εγκρίνεται εξ ονόματος της Ένωσης, με την επιφύλαξη της σύναψης της προαναφερόμενης συμφωνίας.
            Το κείμενο της συμφωνίας επισυνάπτεται στην παρούσα απόφαση.

            Άρθρο 2
            Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Ένωσης.

            Άρθρο 3
            Η συμφωνία εφαρμόζεται προσωρινά, σύμφωνα με το άρθρο 27 παράγραφος 2 της συμφωνίας, εν αναμονή της ολοκλήρωσης των διαδικασιών για τη σύναψή της (1).

            Άρθρο 4
            Ο Πρόεδρος του Συμβουλίου προβαίνει, εξ ονόματος της Ένωσης, στην κοινοποίηση κατά το άρθρο 27 παράγραφος 2 της συμφωνίας.

            Άρθρο 5
            Η παρούσα απόφαση αρχίζει να ισχύει από την ημερομηνία έκδοσής της.

            Βρυξέλλες, 23 Σεπτεμβρίου 2013.

                  Για το Συμβούλιο

                  Ο Πρόεδρος

               V. JUKNA

            (1)  Η ημερομηνία από την οποία εφαρμόζεται προσωρινά η συμφωνία θα δημοσιευθεί στην Επίσημη Εφημερίδα της Ευρωπαϊκής Ένωσης από τον Γενικό Γραμματέα του Συμβουλίου.


Avis juridique important

|

41997D0625(01)

Απόφαση των αντιπροσώπων των κυβερνήσεων των κρατών μελών της 2ας Ιουνίου 1997 για τον καθορισμό της έδρας του Ευρωπαϊκού Παρατηρητηρίου των Φαινομένων Ρατσισμού και Ξενοφοβίας

Επίσημη Εφημερίδα αριθ. C 194 της 25/06/1997 σ. 0004 - 0004

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 2ας Ιουνίου 1997 για τον καθορισμό της έδρας του Ευρωπαϊκού Παρατηρητηρίου των Φαινομένων Ρατσισμού και ξενοφοβίας (97/C 194/02)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ,Έχοντας υπόψη το άρθρο 17 του κανονισμού (ΕΚ) αριθ. 1035/97 του Συμβουλίου, της 2ας Ιουνίου 1997, για την ίδρυση Ευρωπαϊκού Παρατηρητηρίου των Φαινομένων Ρατσισμού και Ξενοφοβίας (1),Εκτιμώντας ότι είναι ανάγκη να καθοριστεί η έδρα του Ευρωπαϊκού Παρατηρητηρίου των Φαινομένων Ρατσισμού και Ξενοφοβίας,ΑΠΟΦΑΣΙΖΟΥΝ:Άρθρο 1 Το Ευρωπαϊκό Παρατηρητήριο των Φαινομένων Ρατσισμού και Ξενοφοβίας έχει την έδρα του στη Βιέννη.Άρθρο 2 Η απόφαση, η οποία θα δημοσιευθεί στην Επίσημη Εφημερίδα των Ευρωπαϊκών Κοινοτήτων, θα αρχίσει να ισχύει την ίδια ημέρα με τον κανονισμό (ΕΚ) αριθ. 1035/97.Λουξεμβούργο, 2 Ιουνίου 1997.Ο ΠρόεδροςHans VAN MIERLO(1) ΕΕ αριθ. L 151 της 10. 6. 1997, σ. 1.


Avis juridique important

|

31997D0579

97/579/ΕΚ: Απόφαση της Επιτροπής της 23ης Ιουλίου 1997 για τη σύσταση επιστημονικών επιτροπών στον τομέα της υγείας των καταναλωτών και της ασφάλειας των τροφίμων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 237 της 28/08/1997 σ. 0018 - 0023

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1997 για τη σύσταση επιστημονικών επιτροπών στον τομέα της υγείας των καταναλωτών και της ασφάλειας των τροφίμων (Κείμενο που παρουσιάζει ενδιαφέρον για τον ΕΟΧ) (97/579/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας:ότι οι επιστημονικές γνώμες υψηλού επιπέδου αποτελούν ουσιαστική προϋπόθεση για τη θέσπιση κοινοτικών κανόνων σχετικά με την υγεία των καταναλωτών, συμπεριλαμβανομένων θεμάτων υγείας των καταναλωτών υπό τη στενή έννοια, καθώς και κανόνων σχετικά με την υγεία και την ορθή μεταχείριση των ζώων, τη φυτοϋγειονομική και την υγεία του περιβάλλοντος 7ότι οι επιστημονικές γνώμες για ζητήματα σχετικά με την υγεία των καταναλωτών πρέπει, προς όφελος των καταναλωτών και της βιομηχανίας, να βασίζονται στις αρχές της εμπειρογνωμοσύνης, της ανεξαρτησίας και της διαφάνειας 7ότι εκτός από τις περιπτώσεις όπου η λήψη γνώμης των επιστημονικών επιτροπών είναι υποχρεωτική, μπορεί να ζητείται η γνώμη τους για άλλα ζητήματα που παρουσιάζουν ιδιαίτερο ενδιαφέρον για την υγεία των καταναλωτών και την ασφάλεια των τροφίμων 7ότι εάν πολλά προβλήματα που απαιτούν επιστημονική γνώμη εμπίπτουν στον τομέα της σημερινής αρμοδιότητας μιας από τις υπάρχουσες επιστημονικές επιτροπές, φαίνεται ωστόσο ότι ορισμένα ζητήματα μπορούν να εμπίπτουν στην αρμοδιότητα περισσότερων από μίας επιτροπών 7ότι για την ενίσχυση της συνοχής αλλά και την αποφυγή επικαλύψεων, πρέπει να επαναπροσδιορισθούν οι δραστηριότητες ορισμένων επιτροπών 7ότι η Επιτροπή συγκρότησε με την απόφαση 97/404/ΕΚ, της 10ης Ιουνίου 1997 (1), μια συντονιστική επιστημονική επιτροπή η οποία συντονίζει τις εργασίες των επιστημονικών επιτροπών 7ότι η Επιτροπή πρέπει να είναι σε θέση να λαμβάνει εγκαίρως επιστημονικές συμβουλές υψηλού επιπέδου 7ότι αρκετές οδηγίες και ορισμένοι κανονισμοί του Συμβουλίου προβλέπουν την υποχρεωτική λήψη γνώμης της μιας ή της άλλης επιστημονικής επιτροπής από αυτές που υπάρχουν σήμερα και ότι η Επιτροπή έχει την πρόθεση να υποβάλει τις κατάλληλες προτάσεις στο Συμβούλιο προκειμένου να προσαρμόσει την υφιστάμενη νομοθεσία στην παρούσα απόφαση,ΑΠΟΦΑΣΙΖΕΙ:Άρθρο 1 1. Συνιστούνται στο πλαίσιο της Επιτροπής οι εξής επιστημονικές επιτροπές:- Η επιστημονική επιτροπή τροφίμων- Η επιστημονική επιτροπή για τη διατροφή των ζώων- Η επιστημονική επιτροπή για την υγεία και την ορθή μεταχείριση των ζώων- Η επιστημονική επιτροπή για τα κτηνιατρικά μέτρα σε σχέση με τη δημόσια υγεία- Η φυτοϋγειονομική επιστημονική επιτροπή- Η επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές- Η επιστημονική επιτροπή για τα φάρμακα και τα ιατρικά βοηθήματα- Η επιστημονική επιτροπή για την τοξικότητα, την οικοτοξικότητα και το περιβάλλον.2. Οι τομείς αρμοδιότητας των επιστημονικών επιτροπών αναφέρονται στο παράρτημα.3. Η επιστημονική επιτροπή για την υγεία και την ορθή μεταχείριση των ζώων περιλαμβάνει μια υποεπιτροπή για την υγεία των ζώων και μια υποεπιτροπή για την ορθή μεταχείριση των ζώων.Άρθρο 2 1. Η γνώμη των επιστημονικών επιτροπών ζητείται στις περιπτώσεις που προβλέπονται από την κοινοτική νομοθεσία. Η Επιτροπή μπορεί να αποφασίσει να τις συμβουλευτεί επίσης για άλλα ζητήματα που παρουσιάζουν ιδιαίτερο ενδιαφέρον για την υγεία των καταναλωτών και την ασφάλεια των τροφίμων.2. Όταν το ζήτημα για το οποίο υποβάλλεται αίτημα εμπίπτει στην αρμοδιότητα πολλών από τις επιστημονικές επιτροπές που αναφέρονται στο άρθρο 1, και αφού η συντονιστική επιτροπή έχει εντοπίσει τις αρμόδιες επιτροπές, αυτές μπορούν να συστήσουν μια κοινή ομάδα εργασίας για τη σύνταξη της σχετικής γνώμης. Η σύσταση αυτή είναι υποχρεωτική εάν η συντονιστική επιστημονική επιτροπή το ζητήσει.3. Ύστερα από αίτημα της Επιτροπής, οι επιστημονικές επιτροπές παρέχουν επιστημονικές γνωμοδοτήσεις για θέματα σχετικά με την υγεία των καταναλωτών και την ασφάλεια των τροφίμων, Αυτές προβαίνουν ιδίως:α) σε κριτική εξέταση της αξιολόγησης των κινδύνων που γίνεται από τους επιστήμονες που ανήκουν σε οργανώσεις των κρατών μελών 7β) σε δρομολόγηση νέων διαδικασιών αξιολόγησης των κινδύνων σε τομείς όπως, για παράδειγμα, οι τροφιμογενείς ασθένειες και η μεταδοτικότητα των ζωονόσων στον άνθρωπο 7γ) στη σύνταξη επιστημονικών γνωμοδοτήσεων που θα επιτρέψουν στην Επιτροπή να αξιολογήσει την επιστημονική βάση συστάσεων, προτύπων ή κατευθυντήριων γραμμών που εκπονούνται στα διεθνή fora 7δ) στην αξιολόγηση των επιστημονικών αρχών στις οποίες βασίζονται τα κοινοτικά υγειονομικά πρότυπα λαμβάνοντας υπόψη τις τεχνικές αξιολόγησης των κινδύνων όπως αυτές εφαρμόζονται από τις ενδιαφερόμενες διεθνείς οργανώσεις.4. Βάσει της εξέλιξης των υφιστάμενων επιστημονικών δεδομένων, οι επιστημονικές επιτροπές μπορούν να επιστήσουν την προσοχή της Επιτροπής σε κάθε συγκεκριμένο ή ανακύπτον πρόβλημα το οποίο εμπίπτει στο πεδίο της αρμοδιότητάς τους και συνδέεται με την υγεία των καταναλωτών και την ασφάλεια των τροφίμων.5. Η Επιτροπή μπορεί να ζητήσει την έκδοση μιας γνωμοδότησης εντός τακτής προθεσμίας.Άρθρο 3 1. Οι επιστημονικές επιτροπές αποτελούνται από 19 μέλη κατ' ανώτατο όριο. Ο αριθμός των μελών κάθε επιτροπής καθορίζεται από την Επιτροπή σε συνάρτηση με την αναγκαία εμπειρογνωμοσύνη.2. Τα μέλη κάθε επιστημονικής επιτροπής είναι εμπειρογνώμονες με επιστημονικές γνώσεις σε έναν ή περισσότερους τομείς, καλύπτοντας συλλογικά το ευρύτερο δυνατό φάσμα επιστημών.3. Τα μέλη των επιστημονικών επιτροπών διορίζονται από την Επιτροπή, ύστερα από δημοσίευση στην Επίσημη Εφημερίδα των Ευρωπαϊκών Κοινοτήτων της πρόσκλησης εκδήλωσης ενδιαφέροντος, των κριτηρίων επιλογής και της περιγραφής της διαδικασίας επιλογής. Από τη διαδικασία επιλογής αναδεικνύονται με τρόπο διαφανή οι πλέον κατάλληλοι υποψήφιοι που θα εργαστούν στις επιτροπές. Από τον κατάλογο των υποψηφίων αυτών η Επιτροπή διορίζει τα μέλη κάθε επιστημονικής επιτροπής, τα οποία δεν μπορούν να είναι μέλη σε πολλές επιστημονικές επιτροπές ταυτόχρονα.Τα ονόματα των μελών κάθε επιστημονικής επιτροπής δημοσιεύονται στην Επίσημη Εφημερίδα των Ευρωπαϊκών Κοινοτήτων.Άρθρο 4 Οι επιστημονικές επιτροπές και οι υποεπιτροπές της επιστημονικής επιτροπής για την υγεία και την ορθή μεταχείριση των ζώων (στο εξής αποκαλούμενες «υποεπιτροπές») εκλέγουν από τα μέλη τους και με πλειοψηφία των μελών που τις αποτελούν, έναν πρόεδρο και δύο αντιπροέδρους.Άρθρο 5 1. Η διάρκεια της θητείας των μελών των επιστημονικών επιτροπών είναι τρία έτη. Η θητεία των μελών αυτών δεν μπορεί να ανανεωθεί για τρίτη συνεχόμενη φορά. Τα μέλη ασκούν τα καθήκοντά τους μέχρι την αντικατάστασή τους ή την ανανέωση της θητείας τους.2. Όταν ένα μέλος μιας επιστημονικής επιτροπής δεν είναι σε θέση να συμβάλλει αποτελεσματικά στις εργασίες της επιτροπής ή υποβάλλει την παραίτησή του, η Επιτροπή ορίζει για το υπόλοιπο της θητείας κατάλληλο αντικαταστάτη από τον κατάλογο των υποψηφίων που αναφέρεται στην παράγραφο 3 του άρθρου 3.3. Τα μέλη των επιστημονικών επιτροπών καθώς και οι εξωτερικοί εμπειρογνώμονες λαμβάνουν αποζημίωση για τις υπηρεσίες που παρέχουν στην Επιτροπή μαζί με την επιστροφή των εξόδων μετακίνησης και διαμονής, σύμφωνα με τους κανόνες που θεσπίζει η Επιτροπή.Άρθρο 6 1. Τα μέλη των επιστημονικών επιτροπών οφείλουν να ενεργούν ανεξάρτητα από εξωτερικές επιρροές υπό την ιδιότητά τους ως μέλους καθεμιάς από τις επιτροπές.2. Τα μέλη των επιστημονικών επιτροπών ενημερώνουν την Επιτροπή κάθε χρόνο σχετικά με οποιαδήποτε συμφέροντα ενδέχεται να θεωρηθούν ότι επηρεάζουν την ανεξαρτησία τους.3. Τα μέλη των επιστημονικών επιτροπών και οι εξωτερικοί εμπειρογνώμονες δηλώνουν σε κάθε συνεδρίαση τα προσωπικά συμφέροντα που θα μπορούσαν να θεωρηθούν ότι επηρεάζουν την ανεξαρτησία τους.Άρθρο 7 1. Οι επιστημονικές επιτροπές και οι υποεπιτροπές μπορούν να καλέσουν, σε συμφωνία με την Επιτροπή, εξωτερικούς ειδικευμένους εμπειρογνώμονες για να συμμετάσχουν στις εργασίες τους.2. Οι επιστημονικές επιτροπές και οι υποεπιτροπές μπορούν να δημιουργήσουν ειδικές ομάδες εργασίας με σαφώς καθορισμένα καθήκοντα. Κάθε ομάδα εργασίας προεδρεύεται από ένα μέλος της επιτροπής ή της υποεπιτροπής και μπορεί να περιλαμβάνει εξωτερικούς εμπειρογνώμονες.3. Οι ομάδες εργασίες δίνουν αναφορά στις επιστημονικές επιτροπές ή την υποεπιτροπή από τις οποίες εξαρτώνται.Άρθρο 8 1. Οι επιστημονικές επιτροπές εγκρίνουν εσωτερικούς κανονισμούς σε συνεργασία με την επιστημονική συντονιστική επιτροπή. Αυτοί οι εσωτερικοί κανονισμοί εγγυώνται ότι οι επιστημονικές επιτροπές εκτελούν τα καθήκοντά τους κατά τον καλύτερο δυνατό τρόπο τηρώντας τις αρχές της αξίας, της ανεξαρτησίας και της διαφάνειας αλλά και σεβόμενες τις νόμιμες απαιτήσεις του εμπορικού απορρήτου. Οι κανονισμοί αυτοί δημοσιοποιούνται.2. Οι εσωτερικοί κανονισμοί οφείλουν ιδίως να καθορίζουν για κάθε επιστημονική επιτροπή τις διαδικασίες που προορίζονται για:α) τον ορισμό των εισηγητών που είναι επιφορτισμένοι με τη συγκέντρωση των φακέλων ενημέρωσης και τεκμηρίωσης και με τη σύνταξη των σχεδίων γνωμοδότησης της επιστημονικής επιτροπής 7β) την επαλήθευση της ικανότητας των εισηγητών για εκπλήρωση της αποστολής τους με τη μεγαλύτερη δυνατή ανεξαρτησία από κάθε εξωτερική επιρροή 7γ) την έκδοση γνώμης στις συντομότερες χρονικές προθεσμίες, και σε κάθε περίπτωση εντός της προβλεπόμενης προθεσμίας κατ' εφαρμογή του άρθρου 2 παράγραφος 5 7δ) την εξασφάλιση στενής συνεργασίας με τις άλλες επιστημονικές επιτροπές καθώς και με την επιστημονική συντονιστική επιτροπή.3. Οι επιστημονικές επιτροπές εκδίδουν τις γνωμοδοτήσεις τους κατά πλειοψηφία των μελών που τις αποτελούν.Άρθρο 9 1. Οι επιστημονικές επιτροπές, οι υποεπιτροπές και οι ομάδες εργασίας συνέρχονται κατόπιν προσκλήσεως της Επιτροπής.2. Η Επιτροπή εξασφαλίζει τη γραμματειακή υποστήριξη των επιστημονικών επιτροπών, των υποεπιτροπών και των ομάδων εργασίας.Άρθρο 10 Οι ημερήσιες διατάξεις, τα πρακτικά και οι εκδοθείσες γνωμοδοτήσεις των επιστημονικών επιτροπών δημοσιοποιούνται χωρίς ανάρμοστη καθυστέρηση και με μέριμνα για την τήρηση του εμπορικού απορρήτου. Οι απόψεις των μειοψηφούντων μελών περιλαμβάνονται πάντα και τα ονόματα των μελών που τις εξέφρασαν μνημονεύονται μόνο εφόσον αυτά το ζητήσουν.Άρθρο 11 Με την επιφύλαξη του άρθρου 214 της συνθήκης, τα μέλη και οι εξωτερικοί εμπειρογνώμονες υποχρεούνται να μην αποκαλύπτουν καμία πληροφορία που περιήλθε στη γνώση τους στο πλαίσιο των εργασιών των επιστημονικών επιτροπών, των υποεπιτροπών ή μιας από τις ομάδες εργασίας, εφόσον ενημερωθούν ότι η πληροφορία αφορά θέμα εμπιστευτικού χαρακτήρα.Άρθρο 12 1. Οι επιστημονικές επιτροπές που συστήνονται από την παρούσα απόφαση αντικαθιστούν κατά τον ακόλουθο τρόπο τις υφιστάμενες επιστημονικές επιτροπές:α) Η επιστημονική επιτροπή τροφίμων αντικαθιστά την επιστημονική επιτροπή τροφίμων που είχε συσταθεί με την απόφαση 95/273/ΕΚ της Επιτροπής (2).β) Η επιστημονική επιτροπή για τη διατροφή των ζώων αντικαθιστά την επιστημονική επιτροπή για τη διατροφή των ζώων που είχε συσταθεί με την απόφαση 76/791/ΕΟΚ της Επιτροπής (3), όπως τροποποιήθηκε από την απόφαση 86/105/ΕΟΚ (4).γ) Η επιστημονική επιτροπή για την υγεία και την ορθή μεταχείριση των ζώων αντικαθιστά το τμήμα για την υγεία των ζώων και το τμήμα προστασίας των ζώων της κτηνιατρικής επιστημονικής επιτροπής, που είχε συσταθεί με την απόφαση 81/651/ΕΟΚ της Επιτροπής (5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.δ) Η επιστημονική επιτροπή για τα κτηνιατρικά μέτρα σε σχέση με τη δημόσια υγεία αντικαθιστά το τμήμα κτηνιατρικών μέτρων εν σχέσει προς τη δημόσια υγεία της κτηνιατρικής επιστημονικής επιτροπής, που είχε συσταθεί με την απόφαση 81/651/ΕΟΚ της Επιτροπής.ε) Η φυτοϋγειονομική επιστημονική επιτροπή αντικαθιστά την επιστημονική επιτροπή φυτοφαρμάκων και παρασιτοκτόνων που είχε συσταθεί με την απόφαση 78/436/ΕΟΚ της Επιτροπής (6), όπως τροποποιήθηκε από την απόφαση 86/105/ΕΟΚ.στ) Η επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές αντικαθιστά την επιστημονική επιτροπή στον τομέα των καλλυντικών που είχε συσταθεί με την απόφαση 78/45/ΕΟΚ της Επιτροπής (7), όπως τροποποιήθηκε τελευταία από την απόφαση 94/954/ΕΚ (8).ζ) Η επιστημονική επιτροπή για την τοξικότητα, την οικοτοξικότητα και το περιβάλλον αντικαθιστά την επιστημονική συμβουλευτική επιτροπή για την έρευνα της τοξικότητας και της οικοτοξικότητας των χημικών ενώσεων, που είχε συσταθεί με την απόφαση 78/618/ΕΟΚ της Επιτροπής (9), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.2. Οι αποφάσεις 76/791/ΕΟΚ, 78/45/ΕΟΚ, 78/436/ΕΟΚ, 78/618/ΕΟΚ, 81/651/ΕΟΚ και 95/273/ΕΟΚ καταργούνται.Ωστόσο, οι επιτροπές που συγκροτήθηκαν από τις αποφάσεις αυτές παραμένουν σε λειτουργία μέχρις ότου αναλάβουν καθήκοντα οι επιστημονικές επιτροπές που συνιστούνται με την παρούσα απόφαση.Οι παραπομπές στις καταργηθείσες αποφάσεις νοούνται ως παραπομπές στην παρούσα απόφαση 7 οι αναφορές στις επιτροπές και τα τμήματα που συνεστήθησαν από τις καταργηθείσες αποφάσεις νοούνται ως αναφορές στις αντίστοιχες επιτροπές που συνεστήθησαν από την παρούσα απόφαση, κατά τον τρόπο που ορίζει η παράγραφος 1.Βρυξέλλες, 23 Ιουλίου 1997.Για την ΕπιτροπήEmma BONINOΜέλος της Επιτροπής(1) ΕΕ αριθ. L 169 της 27. 6. 1997, σ. 85.(2) ΕΕ αριθ. L 167 της 18. 7. 1995, σ. 22.(3) ΕΕ αριθ. L 279 της 9. 10. 1976, σ. 35.(4) ΕΕ αριθ. L 93 της 8. 4. 1986, σ. 14.(5) ΕΕ αριθ. L 233 της 19. 8. 1981, σ. 32.(6) ΕΕ αριθ. L 124 της 12. 5. 1978, σ. 16.(7) ΕΕ αριθ. L 13 της 17. 1. 1978, σ. 24.(8) ΕΕ αριθ. L 371 της 31. 12. 1994, σ. 15.(9) ΕΕ αριθ. L 198 της 22. 7. 1978, σ. 17.ΠΑΡΑΡΤΗΜΑ Επιστημονική επιτροπή τροφίμων Τομέας αρμοδιότητας:Επιστημονικά και τεχνικά θέματα που αφορούν την υγεία των καταναλωτών και την ασφάλεια των τροφίμων σχετικά με την κατανάλωση προϊόντων διατροφής και, ειδικότερα, θέματα σχετικά με την τοξικολογία και την υγιεινή στο σύνολο της αλυσίδας παραγωγής τροφίμων, με τη διατροφή και τις εφαρμογές των τεχνολογιών για τα αγροτικά είδη διατροφής καθώς και με τα υλικά που έρχονται σε επαφή με τα τρόφιμα, όπως οι συσκευασίες.Επιστημονική επιτροπή για τη διατροφή των ζώων Τομέας αρμοδιότητας:Επιστημονικά και τεχνικά θέματα σχετικά με τη διατροφή των ζώων, τις συνέπειές της στην υγεία των ζώων, στην ποιότητα και την καταλληλότητα των προϊόντων ζωικής προέλευσης καθώς και ζητήματα σχετικά με τις τεχνολογίες που εφαρμόζονται στις ζωοτροφές.Επιστημονική επιτροπή για την υγεία και την ορθή μεταχείριση των ζώων Υποεπιτροπή για την υγεία των ζώωνΤομέας αρμοδιότητας:Επιστημονικά και τεχνικά θέματα σχετικά με όλες τις πτυχές της υγείας των ζώων, της υγιεινής, των ζωονόσων και των θεραπειών, συμπεριλαμβανομένων των μη τροφιμογενών ζωονόσων καθώς και της ζωοτεχνίας.Υποεπιτροπή για την ορθή μεταχείριση των ζώωνΤομέας αρμοδιότητας:Επιστημονικά και τεχνικά θέματα σχετικά με την ορθή μεταχείριση των ζώων, ιδίως σε ό,τι αφορά την κτηνοτροφία, τη διαχείριση κοπαδιών, τη μεταφορά, τη σφαγή και τον πειραματισμό με ζώα.Επιστημονική επιτροπή για τα κτηνιατρικά μέτρα σε σχέση με τη δημόσια υγεία Τομέας αρμοδιότητας:Επιστημονικά και τεχνικά θέματα που αφορούν την υγεία των καταναλωτών και την ασφάλεια των τροφίμων και σχετικά με τα μέτρα στον τομέα των ζωονόσων, της τοξικολογίας, της κτηνιατρικής και της υγιεινής που εφαρμόζονται στην παραγωγή, στη μεταποίηση και στον εφοδιασμό με είδη διατροφής ζωικής προέλευσης.Φυτοϋγειονομική επιστημονική επιτροπή Τομέας αρμοδιότητας:Επιστημονικά και τεχνικά θέματα σχετικά με τα φυτά που προορίζονται για κατανάλωση από τον άνθρωπο ή τα ζώα ή για την παραγωγή και μεταποίηση μη εδώδιμων προϊόντων σε ό,τι αφορά εκείνα τα χαρακτηριστικά τους που ενδέχεται να έχουν επίδραση στην υγεία του ανθρώπου ή των ζώων ή του περιβάλλοντος, συμπεριλαμβανομένης της χρήσης των παρασιτοκτόνων.Επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές Τομέας αρμοδιότητας:Επιστημονικά και τεχνικά θέματα που αφορούν την υγεία του καταναλωτή σχετικά με τα καλλυντικά προϊόντα και τα μη εδώδιμα προϊόντα που προορίζονται για χρήση του καταναλωτή, ιδίως ουσίες που χρησιμοποιούνται στην παρασκευή των προϊόντων αυτών, τη σύνθεσή τους, τη χρήση τους καθώς και τα χαρακτηριστικά της συσκευασίας και της επισήμανσης.Επιστημονική επιτροπή για τα φάρμακα και τα ιατρικά βοηθήματα Τομέας αρμοδιότητας:Επιστημονικά και τεχνικά θέματα σχετικά με την κοινοτική νομοθεσία για τα φάρμακα για ανθρώπινη και κτηνιατρική χρήση, με την επιφύλαξη των ειδικών αρμοδιοτήτων που έχουν εκχωρηθεί στην επιτροπή φαρμακευτικών ιδιοσκευασμάτων και την επιτροπή κτηνιατρικών φαρμάκων (1) στο πλαίσιο της αξιολόγησης των φαρμάκων. Επιστημονικά και τεχνικά θέματα σχετικά με την κοινοτική νομοθεσία για τα ιατρικά βοηθήματα και συσκευές.Επιστημονική επιτροπή για την τοξικότητα, την οικοτοξικότητα και το περιβάλλον Τομέας αρμοδιότητας:Επιστημονικά και τεχνικά θέματα σχετικά με την έρευνα της τοξικότητας και οικοτοξικότητας των βιολογικών, βιοχημικών και χημικών ενώσεων των οποίων η χρήση μπορεί να έχει βλαβερές συνέπειες για την ανθρώπινη υγεία και τα διάφορα στοιχεία του περιβάλλοντος.(1) Επιτροπές που λειτουργούν στα πλαίσια του Ευρωπαϊκού Οργανισμού Αξιολόγησης των Φαρμακευτικών Προϊόντων.


title: Απόφαση (ΕΕ) 2017/1216 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων [κοινοποιηθείσα υπό τον αριθμό C(2017) 4240] (Κείμενο που παρουσιάζει ενδιαφέρον για τον ΕΟΧ )

text:
                  12.7.2017

                  EL

                  Επίσημη Εφημερίδα της Ευρωπαϊκής Ένωσης

                  L 180/31

            ΑΠΌΦΑΣΗ (ΕΕ) 2017/1216 ΤΗΣ ΕΠΙΤΡΟΠΉΣ
      της 23ης Ιουνίου 2017
      για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων

            [κοινοποιηθείσα υπό τον αριθμό C(2017) 4240]

      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
      Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
      Εκτιμώντας τα ακόλουθα:

                  (1)

                  Βάσει του κανονισμού (ΕΚ) αριθ. 66/2010, το οικολογικό σήμα της ΕΕ μπορεί να απονέμεται σε προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.

                  (2)

                  Ο κανονισμός (ΕΚ) αριθ. 66/2010 προβλέπει ότι καθορίζονται ειδικά κριτήρια για το οικολογικό σήμα της ΕΕ για κάθε κατηγορία προϊόντων.

                  (3)

                  Με την απόφαση 2011/263/ΕΕ της Επιτροπής (2) καθορίστηκαν τα οικολογικά κριτήρια, καθώς και οι σχετικές απαιτήσεις εκτίμησης και εξακρίβωσης για απορρυπαντικά πλυντηρίων πιάτων, που ισχύουν έως την 31η Δεκεμβρίου 2016.

                  (4)

                  Προκειμένου να ληφθούν υπόψη οι πρόσφατες εξελίξεις στην αγορά και η καινοτομία που έχει επιτευχθεί στο διάστημα που έχει μεσολαβήσει, κρίνεται σκόπιμο να καταρτιστεί αναθεωρημένη δέσμη οικολογικών κριτηρίων για τη συγκεκριμένη κατηγορία προϊόντων.

                  (5)

                  Λαμβανομένου υπόψη του κύκλου της καινοτομίας στην περίπτωση της συγκεκριμένης κατηγορίας προϊόντων, τα αναθεωρημένα κριτήρια, καθώς και οι σχετικές απαιτήσεις εκτίμησης και εξακρίβωσης, θα πρέπει να ισχύουν επί έξι έτη από την ημερομηνία κοινοποίησης της παρούσας απόφασης. Τα εν λόγω κριτήρια αποσκοπούν στην προώθηση προϊόντων που έχουν μειωμένες επιπτώσεις στα υδάτινα οικοσυστήματα και περιορισμένη περιεκτικότητα σε επικίνδυνες ουσίες, είναι αποτελεσματικά και ελαχιστοποιούν την παραγωγή αποβλήτων με τη μείωση της συσκευασίας.

                  (6)

                  Για λόγους ασφάλειας δικαίου, πρέπει να καταργηθεί η απόφαση 2011/263/ΕΕ.

                  (7)

                  Θα πρέπει να προβλεφθεί μεταβατική περίοδος για τους παραγωγούς των οποίων τα προϊόντα έλαβαν το οικολογικό σήμα της ΕΕ για απορρυπαντικά πλυντηρίων πιάτων με βάση τα κριτήρια που περιλαμβάνονται στην απόφαση 2011/263/ΕΕ, ώστε να έχουν επαρκή χρόνο για να προσαρμόσουν τα προϊόντα τους στα αναθεωρημένα κριτήρια και απαιτήσεις.

                  (8)

                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κατηγορία προϊόντων «απορρυπαντικά πλυντηρίων πιάτων» περιλαμβάνει κάθε απορρυπαντικό πλυντηρίων πιάτων ή υποβοηθητικό ξεβγάλματος που εμπίπτει στο πεδίο εφαρμογής του κανονισμού (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου (3) το οποίο διατίθεται στην αγορά και έχει σχεδιαστεί για να χρησιμοποιείται αποκλειστικά σε οικιακά πλυντήρια πιάτων και σε αυτόματα πλυντήρια πιάτων επαγγελματικής χρήσης του ίδιου μεγέθους και της ίδιας χρήσης με τα οικιακά πλυντήρια πιάτων.
      Άρθρο 2
      Για τους σκοπούς της παρούσας απόφασης, ισχύουν οι ακόλουθοι ορισμοί:
      1)   «εισερχόμενες ουσίες»: ουσίες που προστίθενται σκόπιμα, υποπροϊόντα και προσμείξεις από πρώτες ύλες στη σύνθεση του τελικού προϊόντος (συμπεριλαμβανομένου υδατοδιαλυτού φύλλου, εάν χρησιμοποιείται)·
      2)   «πρωτογενής συσκευασία»:

                  α)

                  για μονές δόσεις σε περίβλημα που προορίζεται να αφαιρεθεί πριν από τη χρήση, το περιτύλιγμα της μονής δόσης και η συσκευασία που έχουν σχεδιαστεί κατά τρόπο που να αποτελούν τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

                  β)

                  για όλους τους άλλους τύπους προϊόντων, συσκευασία σχεδιασμένη κατά τρόπο που να αποτελεί τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

            3)   «μικροπλαστικό»: σωματίδια μεγέθους κάτω των 5 mm αδιάλυτου μακρομοριακού πλαστικού, τα οποία λαμβάνονται μέσω μιας από τις ακόλουθες διεργασίες:

                  α)

                  διεργασία πολυμερισμού, όπως πολυπροσθήκη ή πολυσυμπύκνωση ή παρόμοια διεργασία που χρησιμοποιεί μονομερή ή άλλες αρχικές ουσίες·

                  β)

                  χημική τροποποίηση φυσικών ή συνθετικών μακρομορίων·

                  γ)

                  μικροβιακή ζύμωση·

            4)   «νανοϋλικό»: φυσικό, περιστασιακό ή μεταποιημένο υλικό που περιέχει σωματίδια σε μη δεσμευμένη μορφή ή ως σύμπηγμα ή συσσωμάτωμα εφόσον, σύμφωνα με την κατανομή των αριθμητικών μεγεθών, τουλάχιστον το 50 % των σωματιδίων έχει μία ή περισσότερες εξωτερικές διαστάσεις εντός της κλίμακας μεγέθους 1-100 nm (4).
      Άρθρο 3
      Προκειμένου να λάβει το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, ένα απορρυπαντικό πλυντηρίων πιάτων ή υποβοηθητικό ξεβγάλματος πρέπει να ανήκει στην κατηγορία προϊόντων «απορρυπαντικά πλυντηρίων πιάτων», όπως ορίζεται στο άρθρο 1 της παρούσας απόφασης, και να συμμορφώνεται με τα κριτήρια, καθώς και με τις σχετικές απαιτήσεις εκτίμησης και εξακρίβωσης που παρατίθενται στο παράρτημα.
      Άρθρο 4
      Τα κριτήρια για την κατηγορία προϊόντων «απορρυπαντικά πλυντηρίων πιάτων» και οι σχετικές απαιτήσεις εκτίμησης και εξακρίβωσης ισχύουν επί έξι έτη από την ημερομηνία κοινοποίησης της παρούσας απόφασης.
      Άρθρο 5
      Για διοικητικούς σκοπούς, η κατηγορία προϊόντων «απορρυπαντικά πλυντηρίων πιάτων» χαρακτηρίζεται με τον κωδικό αριθμό «015».
      Άρθρο 6
      Καταργείται η απόφαση 2011/263/ΕΕ.
      Άρθρο 7
      1.   Κατά παρέκκλιση από το άρθρο 6, οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία «απορρυπαντικά πλυντηρίων πιάτων» οι οποίες έχουν υποβληθεί πριν από την ημερομηνία κοινοποίησης της παρούσας απόφασης αξιολογούνται σύμφωνα με τους όρους που καθορίζονται στην απόφαση 2011/263/ΕΕ.
      2.   Οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία προϊόντων «απορρυπαντικά πλυντηρίων πιάτων» οι οποίες θα υποβληθούν εντός δύο μηνών από την ημερομηνία κοινοποίησης της παρούσας απόφασης επιτρέπεται να βασίζονται είτε στα κριτήρια της απόφασης 2011/263/ΕΕ είτε στα κριτήρια της παρούσας απόφασης.
      Οι αιτήσεις αυτές αξιολογούνται σύμφωνα με τα κριτήρια στα οποία βασίζονται.
      3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2011/263/ΕΕ μπορούν να χρησιμοποιούνται για 12 μήνες από την ημερομηνία κοινοποίησης της παρούσας απόφασης.
      Άρθρο 8
      Η παρούσα απόφαση απευθύνεται στα κράτη μέλη.

         Βρυξέλλες, 23 Ιουνίου 2017.

               Για την Επιτροπή

            Karmenu VELLA

               Μέλος της Επιτροπής

         (1)  ΕΕ L 27 της 30.1.2010, σ. 1.

         (2)  Απόφαση 2011/263/ΕΕ της Επιτροπής, της 28ης Απριλίου 2011, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων (ΕΕ L 111 της 30.4.2011, σ. 22).

         (3)  Κανονισμός (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά (ΕΕ L 104 της 8.4.2004, σ. 1).

         (4)  Σύσταση 2011/696/EE της Επιτροπής, της 18ης Οκτωβρίου 2011, για τον ορισμό των νανοϋλικών (ΕΕ L 275 της 20.10.2011, σ. 38).

         ΠΑΡΑΡΤΗΜΑ

            ΓΕΝΙΚΟ ΠΛΑΙΣΙΟ

            ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

            Κριτήρια απονομής του οικολογικού σήματος της ΕΕ σε απορρυπαντικά πλυντηρίων πιάτων

         ΚΡΙΤΗΡΙΑ

                     1.

                     Απαιτήσεις σχετικά με τις δόσεις

                     2.

                     Τοξικότητα για τους υδρόβιους οργανισμούς

                     3.

                     Βιοαποδομησιμότητα

                     4.

                     Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

                     5.

                     Ουσίες των οποίων η χρήση απαγορεύεται ή είναι περιορισμένη

                     6.

                     Συσκευασία

                     7.

                     Καταλληλότητα προς χρήση

                     8.

                     Πληροφορίες για τον χρήστη

                     9.

                     Πληροφορίες που αναγράφονται στο οικολογικό σήμα της ΕΕ

               ΕΚΤΙΜΗΣΗ ΚΑΙ ΕΞΑΚΡΙΒΩΣΗ
         α)   Απαιτήσεις

         Οι ειδικές απαιτήσεις εκτίμησης και εξακρίβωσης περιλαμβάνονται σε κάθε κριτήριο.
         Όταν ο αιτών πρέπει να υποβάλει σε αρμόδιους φορείς δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, τα εν λόγω έγγραφα επιτρέπεται να προέρχονται από τον ίδιο τον αιτούντα και/ή από τον (τους) προμηθευτή(-ές) του, ανάλογα με την περίπτωση.
         Οι αρμόδιοι φορείς αναγνωρίζουν κατά προτίμηση τις βεβαιώσεις που εκδίδονται από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για τα εργαστήρια δοκιμών και βαθμονόμησης και τις επαληθεύσεις από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για φορείς πιστοποίησης προϊόντων, διεργασιών και υπηρεσιών. Η διαπίστευση πραγματοποιείται σύμφωνα με τον κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (1).
         Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
         Όπου ενδείκνυται, οι αρμόδιοι φορείς δύνανται να ζητούν την υποβολή δικαιολογητικών και να διενεργούν ανεξάρτητες εξακριβώσεις ή επιτόπιες επισκέψεις.
         Απαραίτητη προϋπόθεση είναι να πληροί το προϊόν όλες τις απαιτήσεις που προβλέπονται από την εφαρμοστέα νομοθεσία της χώρας ή των χωρών στην αγορά της οποίας ή των οποίων πρόκειται να διατεθεί το προϊόν. Ο αιτών δηλώνει ότι το προϊόν πληροί την απαίτηση αυτή.
         Ο κατάλογος της «βάσης δεδομένων για τα συστατικά απορρυπαντικών» (κατάλογος DID), ο οποίος διατίθεται στον δικτυακό τόπο του οικολογικού σήματος της ΕΕ, περιλαμβάνει τις εισερχόμενες ουσίες που χρησιμοποιούνται συχνότερα στη χημική σύνθεση των απορρυπαντικών και των καλλυντικών. Ο κατάλογος αυτός πρέπει να χρησιμοποιείται για την εξαγωγή των δεδομένων για τους υπολογισμούς του κρίσιμου όγκου αραίωσης (CDV) και για την εκτίμηση της βιοαποδομησιμότητας των εισερχόμενων ουσιών. Για τις ουσίες που δεν περιλαμβάνονται στον κατάλογο DID παρέχονται κατευθύνσεις σχετικά με τον τρόπο άμεσου ή με παρέκταση υπολογισμού των σχετικών δεδομένων.
         Στον αρμόδιο φορέα πρέπει να υποβάλλεται ο κατάλογος όλων των εισερχόμενων ουσιών, ο οποίος θα περιλαμβάνει την εμπορική ονομασία (εάν υπάρχει), τη χημική ονομασία, τους αριθμούς CAS και DID, την εισερχόμενη ποσότητα, καθώς και τη λειτουργία και τη μορφή με την οποία η εισερχόμενη ουσία περιέχεται στη χημική σύνθεση του τελικού προϊόντος (συμπεριλαμβανομένου του υδατοδιαλυτού φύλλου, εάν χρησιμοποιείται).
         Τα συντηρητικά, οι χρωστικές ουσίες και οι αρωματικές ουσίες αναγράφονται ανεξαρτήτως συγκέντρωσης. Λοιπές εισερχόμενες ουσίες αναγράφονται εάν η συγκέντρωσή τους είναι ίση ή μεγαλύτερη από 0,010 % κατά βάρος.
         Όλες οι εισερχόμενες ουσίες που περιέχονται σε μορφή νανοϋλικών αναγράφονται ρητά στον κατάλογο με το πρόθεμα «νανο-» σε παρένθεση.
         Για καθεμία από τις αναγραφόμενες εισερχόμενες ουσίες παρέχονται δελτία δεδομένων ασφαλείας (ΔΔΑ) σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (2). Όταν δεν υπάρχει διαθέσιμο ΔΔΑ για μια ουσία η οποία αποτελεί μέρος μείγματος, ο αιτών υποβάλλει το ΔΔΑ του μείγματος.
         β)   Όρια μετρήσεων

         Απαιτείται η συμμόρφωση με τα οικολογικά κριτήρια για όλες τις εισερχόμενες ουσίες όπως ορίζονται στον πίνακα 1.

            Πίνακας 1

            Επίπεδα τιμών κατωφλίου τα οποία εφαρμόζονται σε εισερχόμενες ουσίες ανά κριτήριο για απορρυπαντικά πλυντηρίων πιάτων (% κατά βάρος)

                     Όνομα κριτηρίου

                     Επιφανειοδραστικές ουσίες

                     Συντηρητικά

                     Χρωστικές ουσίες

                     Αρωματικές ουσίες

                     Λοιπές ουσίες (π.χ. ένζυμα)

                     Τοξικότητα για τους υδρόβιους οργανισμούς

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιοαποδομησιμότητα

                     Επιφανειοδραστικές ουσίες

                     ≥ 0,010

                     Α/A

                     Α/A

                     Α/A

                     Α/A

                     Οργανικές ουσίες

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιώσιμης προέλευσης φοινικέλαιο

                     ≥ 0,010

                     Α/A

                     Α/A

                     Α/A

                     ≥ 0,010

                     Ουσίες των οποίων η χρήση είτε απαγορεύεται είτε είναι περιορισμένη

                     Συγκεκριμένες ουσίες των οποίων η χρήση είτε απαγορεύεται είτε είναι περιορισμένη

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Επικίνδυνες ουσίες

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Αρωματικές ουσίες

                     Α/A

                     Α/A

                     Α/A

                     άνευ οριακής τιμής (*1)

                     Α/A

                     Συντηρητικά

                     Α/A

                     άνευ οριακής τιμής (*1)

                     Α/A

                     Α/A

                     Α/A

                     Χρωστικές ουσίες

                     Α/A

                     Α/A

                     άνευ οριακής τιμής (*1)

                     Α/A

                     Α/A

                     Ένζυμα

                     Α/A

                     Α/A

                     Α/A

                     Α/A

                     άνευ οριακής τιμής (*1)

               ΔΟΣΗ ΑΝΑΦΟΡΑΣ
         Η ακόλουθη δόση λαμβάνεται ως δόση αναφοράς για τους υπολογισμούς που έχουν ως στόχο την τεκμηρίωση της συμμόρφωσης με τα κριτήρια απονομής του οικολογικού σήματος της ΕΕ και για τις δοκιμές της ικανότητας καθαρισμού.

                     Απορρυπαντικό πλυντηρίου πιάτων

                     Η μέγιστη δόση που συνιστάται από τον κατασκευαστή για την πλύση 12 ατομικών σερβίτσιων με συνήθεις ακαθαρσίες υπό κανονικές συνθήκες («πλύση»), όπως ορίζεται στο πρότυπο EN 50242 (αναγράφεται σε g/πλύση ή ml/πλύση)

                     Υποβοηθητικό ξεβγάλματος

                     3 ml/πλύση

            Εκτίμηση και εξακρίβωση: Ο αιτών υποβάλλει την ετικέτα του προϊόντος ή το φύλλο οδηγιών χρήσης το οποίο περιλαμβάνει τις οδηγίες δοσολογίας.

            Κριτήριο 1 — Απαιτήσεις σχετικά με τις δόσεις

         Η δόση αναφοράς δεν υπερβαίνει τις εξής ποσότητες:

                     Τύπος προϊόντων

                     Δοσολογία
                     (g/πλύση)

                     Μονολειτουργικό απορρυπαντικό για πλυντήρια πιάτων

                     19,0

                     Πολυλειτουργικό απορρυπαντικό για πλυντήρια πιάτων

                     21,0

               Τα υποβοηθητικά ξεβγάλματος εξαιρούνται από την εν λόγω απαίτηση.

            Εκτίμηση και εξακρίβωση: Ο αιτών υποβάλλει την ετικέτα του προϊόντος η οποία περιλαμβάνει τις οδηγίες δοσολογίας, καθώς και τεκμηρίωση η οποία αναγράφει την πυκνότητα (g/ml) των προϊόντων σε υγρή μορφή ή σε μορφή γέλης.

            Κριτήριο 2 — Τοξικότητα για τους υδρόβιους οργανισμούς

         Ο κρίσιμος όγκος αραίωσης (CDVχρόνιος) του προϊόντος δεν υπερβαίνει τα ακόλουθα όρια για τη δόση αναφοράς:

                     Τύπος προϊόντων

                     Οριακή τιμή CDV
                     (l/πλύση)

                     Μονολειτουργικά απορρυπαντικά για πλυντήρια πιάτων

                     22 500

                     Πολυλειτουργικά απορρυπαντικά για πλυντήρια πιάτων

                     27 000

                     Υποβοηθητικό ξεβγάλματος

                     7 500

            Εκτίμηση και εξακρίβωση: Ο αιτών υποβάλλει τον υπολογισμό της τιμής CDVχρόνιος του προϊόντος. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής CDVχρόνιος.
         Η τιμή CDVχρόνιος υπολογίζεται για κάθε εισερχόμενη ουσία (i) στο προϊόν με βάση την ακόλουθη εξίσωση:

         Όπου:

                     δόση(i)

                     :

                     το βάρος (g) της ουσίας (i) στη δόση αναφοράς·

                     DF(i)

                     :

                     ο συντελεστής αποδόμησης της ουσίας (i)·

                     TFχρόνια(i)

                     :

                     ο συντελεστής χρόνιας τοξικότητας της ουσίας (i).

               Οι τιμές DF(i) και TFχρόνια(i) είναι οι αναγραφόμενες στην πιο ενημερωμένη έκδοση του μέρους Α του καταλόγου DID. Εάν μια εισερχόμενη ουσία δεν περιλαμβάνεται στο μέρος Α, ο αιτών υπολογίζει τις τιμές ακολουθώντας την προσέγγιση που περιγράφεται στο μέρος Β του εν λόγω καταλόγου και επισυνάπτοντας τη συναφή τεκμηρίωση.

            Κριτήριο 3 — Βιοαποδομησιμότητα

         α)   Βιοαποδομησιμότητα των επιφανειοδραστικών ουσιών

         Όλες οι επιφανειοδραστικές ουσίες είναι άμεσα αποδομήσιμες (σε αερόβιες συνθήκες).
         Όλες οι επιφανειοδραστικές ουσίες οι οποίες ταξινομούνται ως επικίνδυνες για το υδάτινο περιβάλλον: οξεία, κατηγορία 1 (H400) ή χρόνια, κατηγορία 3 (H412), σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3) είναι επιπλέον βιοαποδομήσιμες σε αναερόβιες συνθήκες.
         β)   Βιοαποδομησιμότητα οργανικών ενώσεων

         Η περιεκτικότητα του προϊόντος σε οργανικές ουσίες μη βιοαποδομήσιμες σε αερόβιες συνθήκες (που δεν είναι άμεσα βιοαποδομήσιμες, aNBO) ή μη βιοαποδομήσιμες σε αναερόβιες συνθήκες (anNBO) δεν υπερβαίνει τα εξής όρια για τη δόση αναφοράς:

                     Τύπος προϊόντων

                     aNBO
                     (g/πλύση)

                     anNBO
                     (g/πλύση)

                     Απορρυπαντικά πλυντηρίων πιάτων

                     1,00

                     3,00

                     Υποβοηθητικά ξεβγάλματος

                     0,15

                     0,50

            Εκτίμηση και εξακρίβωση: Ο αιτών υποβάλλει τεκμηρίωση για την αποδομησιμότητα των επιφανειοδραστικών ουσιών, καθώς και τον υπολογισμό των aNBO και anNBO για το προϊόν. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής των aNBO και anNBO.
         Τόσο για την αποδομησιμότητα των επιφανειοδραστικών ουσιών όσο και για τις τιμές των aNBO και anNBO οργανικών ενώσεων γίνεται αναφορά στην πιο ενημερωμένη έκδοση του καταλόγου DID.
         Για εισερχόμενες ουσίες οι οποίες δεν περιλαμβάνονται στο μέρος Α του καταλόγου DID παρέχονται οι σχετικές πληροφορίες από τη βιβλιογραφία ή από άλλες πηγές, ή αποτελέσματα από κατάλληλες δοκιμές που αποδεικνύουν ότι οι εν λόγω ουσίες είναι βιοαποδομήσιμες υπό αερόβιες και αναερόβιες συνθήκες, όπως περιγράφεται στο μέρος Β του εν λόγω καταλόγου.
         Εάν δεν υπάρχει τεκμηρίωση για την αποδομησιμότητα σύμφωνα με την ανωτέρω περιγραφή, μια εισερχόμενη ουσία που δεν είναι επιφανειοδραστική μπορεί να εξαιρεθεί από την απαίτηση αναερόβιας βιοαποδομησιμότητας, εφόσον πληροί έναν από τους ακόλουθους τρεις εναλλακτικούς όρους:

                     1)

                     είναι άμεσα αποδομήσιμη και έχει χαμηλή προσρόφηση (A < 25 %)·

                     2)

                     είναι άμεσα αποδομήσιμη και έχει υψηλή εκρόφηση (D > 75 %)·

                     3)

                     είναι άμεσα αποδομήσιμη και μη βιοσυσσωρεύσιμη (4).

               Οι δοκιμές προσρόφησης/εκρόφησης διεξάγονται σύμφωνα με την κατευθυντήρια γραμμή 106 του ΟΟΣΑ.

            Κριτήριο 4 — Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

         Οι εισερχόμενες ουσίες που χρησιμοποιούνται στα προϊόντα και προέρχονται από φοινικέλαιο ή φοινικοπυρηνέλαιο λαμβάνονται από φυτείες οι οποίες πληρούν τις απαιτήσεις του συστήματος πιστοποίησης για βιώσιμη παραγωγή που βασίζεται σε πολυμερείς οργανώσεις με ευρεία συμμετοχή, συμπεριλαμβανομένων ΜΚΟ, της βιομηχανίας και της δημόσιας διοίκησης, και το οποίο ασχολείται με τις περιβαλλοντικές επιπτώσεις, συμπεριλαμβανομένων των επιπτώσεων στο έδαφος, στη βιοποικιλότητα, στα αποθέματα οργανικού άνθρακα και στη διατήρηση των φυσικών πόρων.

            Εκτίμηση και εξακρίβωση: Ο αιτών υποβάλλει στοιχεία μέσω πιστοποιήσεων από τρίτο μέρος και συστήματος αλυσίδας επιτήρησης τα οποία αποδεικνύουν ότι το φοινικέλαιο και το φοινικοπυρηνέλαιο που χρησιμοποιούνται στην παραγωγή των εισερχομένων ουσιών προέρχονται από φυτείες βιώσιμης διαχείρισης.
         Οι πιστοποιήσεις που γίνονται δεκτές περιλαμβάνουν «Στρογγυλή τράπεζα για αειφόρο φοινικέλαιο» (με διατήρηση της ταυτότητας, διαχωρισμό ή ισοζύγιο μάζας) ή άλλο ισοδύναμο σύστημα που βασίζεται σε κριτήρια βιώσιμης διαχείρισης με τη συμμετοχή πολλών μερών.
         Για τα χημικά παράγωγα του φοινικελαίου και για το φοινικοπυρηνέλαιο είναι αποδεκτό να αποδεικνύεται η βιωσιμότητα μέσω συστημάτων εγγραφής και υποβολής αίτησης, όπως το GreenPalm ή άλλο ισοδύναμο πρόγραμμα, με την παροχή των ποσών που δηλώθηκαν στις ετήσιες ανακοινώσεις προόδου για τις πιστοποιήσεις GreenPalm που αποκτήθηκαν ή ανακτήθηκαν κατά τη διάρκεια κατά την πιο πρόσφατη ετήσια περίοδο εμπορίας.

            Κριτήριο 5 — Ουσίες των οποίων η χρήση απαγορεύεται ή είναι περιορισμένη

         α)   Συγκεκριμένες ουσίες των οποίων η χρήση απαγορεύεται ή είναι περιορισμένη

         i)   Ουσίες των οποίων η χρήση απαγορεύεται

         Οι κάτωθι αναγραφόμενες ουσίες δεν περιλαμβάνονται στη σύνθεση του προϊόντος, ανεξαρτήτως συγκέντρωσης:

                     —

                     Αιθοξυαλκυλοφαινόλες (APEO) και άλλα παράγωγα αλκυλοφαινολών

                     —

                     Ατρανόλη

                     —

                     Χλωροατρανόλη

                     —

                     Διαιθυλενοτριαμινοπενταοξικό οξύ (DTPA)

                     —

                     Αιθυλενοδιαμινοτετραοξικό οξύ (EDTA) και τα άλατά του

                     —

                     Φορμαλδεΰδη και προϊόντα που ελευθερώνουν φορμαλδεΰδη (π.χ. 2-βρωμο-2-νιτροπροπανοδιόλη-1,3, 5-βρωμο-5-νιτρο-1,3-διοξάνιο, άλας της υδροξυμεθυλογλυκίνης με νάτριο, διαζολιδινυλουρία), με εξαίρεση τις προσμείξεις φορμαλδεΰδης σε επιφανειοδραστικές ουσίες που βασίζονται στη χημεία πολυαλκοξικών ενώσεων σε συγκέντρωση έως 0,010 % κατά βάρος στην εισερχόμενη ουσία

                     —

                     Γλουταραλδεΰδη

                     —

                     Hydroxyisohexyl 3-cyclohexene carboxaldehyde (HICC)

                     —

                     Μικροπλαστικά

                     —

                     Νανοάργυρος

                     —

                     Νιτρομόσχοι και πολυκυκλικοί μόσχοι

                     —

                     Φωσφορικά άλατα

                     —

                     Υπερφθοριωμένες αλκυλικές ενώσεις

                     —

                     Άλατα τεταρτοταγούς αμμωνίου που δεν είναι άμεσα βιοαποδομήσιμα

                     —

                     Δραστικές χλωριούχες ενώσεις

                     —

                     Ροδαμίνη Β

                     —

                     Άλας της υδροξυμεθυλογλυκίνης με νάτριο

                     —

                     Triclosan (τρικλοσάνη)

                     —

                     Βουτυλοκαρβαμιδικό 3-ιωδο-2-προπινύλιο.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνει ότι οι αναγραφόμενες ουσίες δεν περιέχονται στη σύνθεση του προϊόντος ανεξαρτήτως συγκέντρωσης.
         ii)   Ουσίες των οποίων η χρήση είναι περιορισμένη

         Οι κάτωθι αναφερόμενες ουσίες δεν περιλαμβάνονται στη σύνθεση του προϊόντος σε συγκέντρωση που υπερβαίνει την αναγραφόμενη τιμή:

                     —

                     2-μεθυλο-2H-ισοθειαζολόνη-3: 0,0050 % κατά βάρος·

                     —

                     1,2-βενζισοθειαζολόνη-3(2H): 0,0050 % κατά βάρος·

                     —

                     5-χλωρο-2-μεθυλο-4-ισοθειαζολινόνη-3/2-μεθυλο-4-ισοθειαζολινόνη-3: 0,0015 % κατά βάρος.

               Η συνολική περιεκτικότητα σε φωσφόρο (P) υπολογιζόμενη ως στοιχειακός φωσφόρος περιορίζεται σε:

                     —

                     0,20 g/πλύση για απορρυπαντικά πλυντηρίων πιάτων·

                     —

                     0,030 g/πλύση για υποβοηθητικά ξεβγάλματος.

               Οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν πρέπει να περιέχονται σε ποσότητες ≥ 0,010 % κατά βάρος ανά ουσία.

            Εκτίμηση και εξακρίβωση: Ο αιτών υποβάλλει τα ακόλουθα έγγραφα:

                     α)

                     αν χρησιμοποιούνται ισοθειαζολινόνες, υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η περιεκτικότητα των χρησιμοποιούμενων ισοθειαζολινονών είναι ίση ή χαμηλότερη από τα καθορισμένα όρια·

                     β)

                     υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η συνολική περιεκτικότητα στοιχειακού φωσφόρου είναι ίση ή χαμηλότερη από τις καθορισμένες οριακές τιμές. Η δήλωση συνοδεύεται από υπολογισμούς της συνολικής περιεκτικότητας του προϊόντος σε φωσφόρο·

                     γ)

                     υπογεγραμμένη δήλωση συμμόρφωσης συνοδευόμενη από δηλώσεις ή τεκμηρίωση των προμηθευτών, κατά περίπτωση, με την οποία επιβεβαιώνεται ότι οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν περιέχονται σε συγκεντρώσεις που ξεπερνούν τις καθορισμένες οριακές τιμές.

               β)   Επικίνδυνες ουσίες

         i)   Τελικό προϊόν

         Το τελικό προϊόν δεν ταξινομείται και δεν επισημαίνεται ως προϊόν με οξεία τοξική δράση, με ειδική τοξική δράση στα όργανα-στόχους, ως ευαισθητοποιητικό του αναπνευστικού συστήματος ή του δέρματος, ως καρκινογόνο, ως μεταλλαξιογόνο ή ως τοξικό για την αναπαραγωγή ούτε ως επικίνδυνο για το υδάτινο περιβάλλον, όπως ορίζεται στο παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο στον πίνακα 2.
         ii)   Εισερχόμενες ουσίες

         Το προϊόν δεν περιέχει εισερχόμενες ουσίες με οριακή τιμή συγκέντρωσης ίση ή μεγαλύτερη από 0,010 % κατά βάρος στο τελικό προϊόν οι οποίες πληρούν τα κριτήρια ταξινόμησης ως τοξικές, επικίνδυνες για το περιβάλλον, ευαισθητοποιητικές του αναπνευστικού συστήματος ή του δέρματος, καρκινογόνες, μεταλλαξιογόνες ή τοξικές για την αναπαραγωγή σύμφωνα με το παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο του πίνακα 2.
         Εάν υπάρχουν αυστηρότερα όρια, τα γενικά ή τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008 υπερισχύουν.

            Πίνακας 2

            Ταξινομήσεις επικινδυνότητας που υπόκεινται σε περιορισμό και κατηγοριοποίησή τους

                     Οξεία τοξικότητα

                     Κατηγορίες 1 και 2

                     Κατηγορία 3

                     H300 Θανατηφόρο σε περίπτωση κατάποσης

                     H301 Τοξικό σε περίπτωση κατάποσης

                     H310 Θανατηφόρο σε επαφή με το δέρμα

                     H311 Τοξικό σε επαφή με το δέρμα

                     H330 Θανατηφόρο σε περίπτωση εισπνοής

                     H331 Τοξικό σε περίπτωση εισπνοής

                     H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς

                     EUH070 Τοξικό σε επαφή με τα μάτια

                     Ειδική τοξικότητα για τα όργανα-στόχους

                     Κατηγορία 1

                     Κατηγορία 2

                     H370 Προκαλεί βλάβες στα όργανα

                     H371 Μπορεί να προκαλέσει βλάβες στα όργανα

                     H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση

                     H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση

                     Ευαισθητοποίηση του αναπνευστικού συστήματος ή του δέρματος

                     Κατηγορία 1Α/1

                     Κατηγορία 1B

                     H317 Μπορεί να προκαλέσει αλλεργική δερματική αντίδραση

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     Καρκινογόνα, μεταλλαξιογόνα ή τοξικά για την αναπαραγωγή

                     Κατηγορία 1A και 1Β

                     Κατηγορία 2

                     H340 Μπορεί να προκαλέσει γενετικά ελαττώματα

                     H341 Ύποπτο για πρόκληση γενετικών ελαττωμάτων

                     H350 Μπορεί να προκαλέσει καρκίνο

                     H351 Ύποπτο για πρόκληση καρκίνου

                     H350i Μπορεί να προκαλέσει καρκίνο μέσω της εισπνοής

                     H360F Μπορεί να βλάψει τη γονιμότητα

                     H361f Ύποπτο για πρόκληση βλάβης στη γονιμότητα

                     H360D Μπορεί να βλάψει το έμβρυο

                     H361d Ύποπτο για πρόκληση βλάβης στο έμβρυο

                     H360FD Μπορεί να βλάψει τη γονιμότητα. Μπορεί να βλάψει το έμβρυο

                     H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο

                     H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο

                     H362 Μπορεί να βλάψει τα βρέφη που τρέφονται με μητρικό γάλα

                     H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα

                     Επικίνδυνο για το υδάτινο περιβάλλον

                     Κατηγορίες 1 και 2

                     Κατηγορίες 3 και 4

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     H410 Πολύ τοξικό για τους υδρόβιους οργανισμούς με μακροχρόνιες επιπτώσεις

                     H413 Μπορεί να έχει μακροχρόνιες επιπτώσεις στους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Επικίνδυνο για τη στιβάδα του όζοντος

                     H420 Επικίνδυνο για τη στιβάδα του όζοντος

               Το κριτήριο αυτό δεν ισχύει για εισερχόμενες ουσίες που καλύπτονται από το άρθρο 2 παράγραφος 7 στοιχεία α) και β) του κανονισμού (ΕΚ) αριθ. 1907/2006, τα οποία ορίζουν τα κριτήρια για την εξαίρεση των ουσιών οι οποίες αναφέρονται στα παραρτήματα IV και V του εν λόγω κανονισμού από τις απαιτήσεις για την καταχώριση, τους μεταγενέστερους χρήστες και την αξιολόγηση. Προκειμένου να καθοριστεί αν ισχύει η εν λόγω εξαίρεση, ο αιτών ελέγχει κάθε εισερχόμενη ουσία η οποία είναι παρούσα σε συγκέντρωση που υπερβαίνει το 0,010 % κατά βάρος.
         Οι ουσίες και τα μείγματα που περιλαμβάνονται στον πίνακα 3 εξαιρούνται από το στοιχείο β) σημείο ii) του κριτηρίου 5.

            Πίνακας 3

            Ουσίες για τις οποίες ισχύει παρέκκλιση

                     Ουσία

                     Δήλωση επικινδυνότητας

                     Επιφανειοδραστικές ουσίες

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     Σουμπτιλισίνη

                     H400 Πολύ τοξικό για τους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Ένζυμα (*2)

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     Νιτριλοτριοξικό οξύ (NTA) ως πρόσμειξη των οξέων MGDA και GLDA (*3)

                     H351 Ύποπτο για πρόκληση καρκίνου

            Εκτίμηση και εξακρίβωση: Ο αιτών πρέπει να αποδείξει τη συμμόρφωση με το παρόν κριτήριο για το τελικό προϊόν και για οποιαδήποτε εισερχόμενη ουσία η οποία είναι παρούσα σε συγκέντρωση άνω του 0,010 % κατά βάρος στο τελικό προϊόν. Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν ότι καμία από τις εν λόγω ουσίες δεν πληροί τα κριτήρια ταξινόμησης με μία ή περισσότερες δηλώσεις επικινδυνότητας που αναγράφονται στον πίνακα 2 στη (στις) μορφή(-ές) και φυσική(-ές) κατάσταση(-εις) με τις οποίες περιέχεται στο προϊόν.
         Όσον αφορά τις ουσίες που παρατίθενται στα παραρτήματα IV και V του κανονισμού (ΕΚ) αριθ. 1907/2006, οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του εν λόγω κανονισμού, για τη συμμόρφωση αρκεί μια σχετική δήλωση του αιτούντος.
         Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν την παρουσία εισερχομένων ουσιών που πληρούν τις προϋποθέσεις παρέκκλισης.
         γ)   Ουσίες που προκαλούν πολύ μεγάλη ανησυχία (SVHC)

         Το τελικό προϊόν δεν πρέπει να περιλαμβάνει εισερχόμενες ουσίες οι οποίες έχουν χαρακτηριστεί σύμφωνα με τη διαδικασία που περιγράφεται στο άρθρο 59 παράγραφος 1 του κανονισμού (ΕΕ) αριθ. 1907/2006, όπου καθορίζεται ο κατάλογος των υποψήφιων ουσιών που προκαλούν πολύ μεγάλη ανησυχία.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν την απουσία όλων των υποψήφιων ουσιών που περιλαμβάνονται στον κατάλογο.
         Γίνεται αναφορά στον πλέον πρόσφατο κατάλογο των ουσιών που προκαλούν πολύ μεγάλη ανησυχία ο οποίος ισχύει κατά την ημερομηνία υποβολής της αίτησης.
         δ)   Αρωματικές ουσίες

         Η παρασκευή και ο χειρισμός εισερχόμενων ουσιών που προστίθενται στο προϊόν ως αρωματικές ουσίες ακολουθούν τον κώδικα πρακτικής της Διεθνούς Ένωσης Αρωματικών Ουσιών (International Fragrance Association — IFRA) (5). Ο παρασκευαστής ακολουθεί τις συστάσεις των προτύπων της IFRA σχετικά με τα κριτήρια απαγόρευσης, περιορισμένης χρήσης και ειδικής καθαρότητας για τις ουσίες.

            Εκτίμηση και εξακρίβωση: Ο προμηθευτής ή ο παραγωγός της αρωματικής ουσίας, κατά περίπτωση, υποβάλλει υπογεγραμμένη δήλωση συμμόρφωσης.
         ε)   Συντηρητικά

                     i)

                     Το προϊόν επιτρέπεται να περιέχει συντηρητικά μόνο για τη συντήρησή του και στην κατάλληλη —μόνο για τον σκοπό αυτό— δοσολογία. Η παρούσα διάταξη δεν αφορά τις επιφανειοδραστικές ουσίες οι οποίες μπορεί να έχουν επίσης βιοκτόνες ιδιότητες.

                     ii)

                     Το προϊόν επιτρέπεται να περιέχει συντηρητικά, υπό τον όρο ότι δεν είναι βιοσυσσωρεύσιμα. Ένα συντηρητικό δεν θεωρείται βιοσυσσωρεύσιμο όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

                     iii)

                     Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο μέσο επικοινωνίας ότι το προϊόν έχει αντιμικροβιακή ή απολυμαντική δράση.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων συντηρητικών και πληροφορίες για τις τιμές BCF ή log Kow των εν λόγω συντηρητικών. Ο αιτών υποβάλλει επίσης τα γραφικά της συσκευασίας.
         στ)   Χρωστικές ουσίες

         Οι χρωστικές ουσίες που επιτρέπονται στο προϊόν δεν είναι βιοσυσσωρεύσιμες.
         Μια χρωστική ουσία δεν θεωρείται βιοσυσσωρεύσιμη όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε. Εάν πρόκειται για χρωστικές ουσίες που έχουν εγκριθεί για χρήση σε τρόφιμα, δεν είναι απαραίτητο να υποβληθεί τεκμηρίωση για το δυναμικό βιοσυσσώρευσης.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ για κάθε προστιθέμενη χρωστική ουσία και πληροφορίες για τις τιμές BCF ή log Kow της εν λόγω χρωστικής ουσίας, ή τεκμηρίωση που εξασφαλίζει ότι η χρωστική ουσία έχει εγκριθεί για χρήση σε τρόφιμα.
         ζ)   Ένζυμα

         Χρησιμοποιούνται μόνο ενσωματωμένα ένζυμα (σε στερεά μορφή) και ένζυμα σε υγρή/υδαρή μορφή.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων ενζύμων.

            Κριτήριο 6 — Συσκευασία

         α)   Λόγος βάρους/χρησιμότητας (WUR)

         Ο λόγος βάρους/χρησιμότητας (WUR) του προϊόντος υπολογίζεται μόνο για την πρωτογενή συσκευασία και δεν υπερβαίνει τις ακόλουθες τιμές για τη δόση αναφοράς.

                     Τύπος προϊόντων

                     WUR
                     (g/πλύση)

                     Απορρυπαντικά πλυντηρίων πιάτων

                     2,4

                     Υποβοηθητικά ξεβγάλματος

                     1,5

               Εάν η πρωτογενής συσκευασία αποτελείται από ανακυκλωμένα υλικά σε ποσοστό άνω του 80 %, εξαιρείται από την παρούσα απαίτηση.

            Εκτίμηση και εξακρίβωση: Ο αιτών υποβάλλει τον υπολογισμό του WUR του προϊόντος. Εάν το προϊόν πωλείται σε διαφορετική συσκευασία (δηλαδή με διάφορους όγκους), ο υπολογισμός πρέπει να υποβάλλεται για κάθε μέγεθος συσκευασίας στο οποίο απονέμεται το οικολογικό σήμα της ΕΕ.
         Ο λόγος WUR υπολογίζεται ως εξής:
         WUR = Σ ((Wi + Ui)/(Di * Ri))
         Όπου:

                     Wi

                     :

                     βάρος (g) της πρωτογενούς συσκευασίας (i)·

                     Ui

                     :

                     βάρος (g) υλικών τα οποία είναι ανακυκλωμένα χωρίς να έχουν περάσει από στάδιο κατανάλωσης και τα οποία περιέχονται στην πρωτογενή συσκευασία (i). Ui = Wi, εκτός εάν ο αιτών μπορεί να αποδείξει κάτι διαφορετικό·

                     Di

                     :

                     ο αριθμός των δόσεων αναφοράς που περιέχονται στην πρωτογενή συσκευασία (i)·

                     Ri

                     :

                     δείκτης επαναχρησιμοποίησης. Ri = 1 (η συσκευασία δεν επαναχρησιμοποιείται για τον ίδιο σκοπό) ή Ri = 2 (εάν ο αιτών μπορεί να τεκμηριώσει ότι το στοιχείο της συσκευασίας μπορεί να επαναχρησιμοποιηθεί για τον ίδιο σκοπό και ότι πωλούν ανταλλακτικά).

               Ο αιτών υποβάλλει υπογεγραμμένη δήλωση συμμόρφωσης με την οποία επιβεβαιώνει την περιεκτικότητα ανακυκλωμένου υλικού μετά την κατανάλωση, συνοδευόμενη από τη σχετική τεκμηρίωση. Η συσκευασία θεωρείται ως ανακυκλωμένη μετά την κατανάλωση εάν η πρώτη ύλη που χρησιμοποιείται για την παραγωγή της έχει συλλεχθεί από κατασκευαστές συσκευασιών στο στάδιο της διανομής ή στο στάδιο της κατανάλωσης.
         β)   Σχεδιασμός με στόχο την ανακύκλωση

         Οι πλαστικές συσκευασίες πρέπει να είναι σχεδιασμένες έτσι ώστε να διευκολύνουν την αποτελεσματική ανακύκλωση, με αποφυγή πιθανών προσμείξεων ή ασύμβατων υλικών που είναι γνωστό ότι εμποδίζουν τον διαχωρισμό ή την επανεπεξεργασία ή μειώνουν την ποιότητα της ανακύκλωσης. Η ετικέτα ή η ολόσωμη/τμηματική ταινία (sleeve), το πώμα και, ανάλογα με την περίπτωση, οι αδιαπέραστες επικαλύψεις δεν πρέπει να περιλαμβάνουν ούτε μεμονωμένα ούτε σε συνδυασμό τα υλικά και τα συστατικά που απαριθμούνται στον πίνακα 4. Οι μηχανισμοί αντλίας, συμπεριλαμβανομένων αυτών που περιέχονται σε φιάλες ψεκασμού (σπρέι), εξαιρούνται από την παρούσα απαίτηση.

            Πίνακας 4

            Υλικά και στοιχεία που απαγορεύονται από τη συσκευασία

                     Στοιχείο συσκευασίας

                     Υλικά και στοιχεία που απαγορεύονται (*4)

                     Ετικέτα ή ολόσωμη/τμηματική ταινία (sleeve)

                                 —

                                 Ετικέτα ή ολόσωμη/τμηματική ταινία PS σε συνδυασμό με φιάλη PET, PP ή HDPE

                                 —

                                 Ετικέτα ή ολόσωμη/τμηματική ταινία PVC σε συνδυασμό με φιάλη PET, PP ή HDPE

                                 —

                                 Ετικέτα ή ολόσωμη/τμηματική ταινία PETG σε συνδυασμό με φιάλη PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα > 1 g/cm3 που χρησιμοποιείται με φιάλη PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα < 1 g/cm3 που χρησιμοποιείται με φιάλη PP ή HDPE

                                 —

                                 Επιμεταλλωμένη ή συγκολλημένη σε συσκευασία ετικέτα ή ολόσωμη/τμηματική ταινία (σε προδιαμορφωμένη ετικέτα)

                     Πώμα

                                 —

                                 Πώμα από PS σε συνδυασμό με φιάλη από PET, HDPE ή PP

                                 —

                                 Πώμα από PVC σε συνδυασμό με φιάλη από PET, PP ή HDPE

                                 —

                                 Πώματα από PETG ή υλικό πωμάτων με πυκνότητα < 1 g/cm3 σε συνδυασμό με φιάλη από PET

                                 —

                                 Πώματα από μέταλλο, γυαλί ή EVA τα οποία δεν διαχωρίζονται εύκολα από τη φιάλη

                                 —

                                 Πώματα από σιλικόνη. Εξαιρούνται τα πώματα από σιλικόνη με πυκνότητα < 1 g/cm3 σε συνδυασμό με φιάλη από PET και τα πώματα από σιλικόνη με πυκνότητα > 1 g/cm3 σε συνδυασμό με φιάλη από PEHD ή PP

                                 —

                                 Μεταλλικά φύλλα ή σφραγίδες που παραμένουν στερεωμένες στη φιάλη ή το πώμα μετά το άνοιγμα του προϊόντος

                     Αδιαπέραστες επικαλύψεις

                     Πολυαμίδιο, λειτουργικές πολυολεφίνες, επιμεταλλωμένες επιφάνειες και επιφάνειες για τον περιορισμό του φωτός

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης στην οποία να προσδιορίζονται τα υλικά από τα οποία αποτελείται η συσκευασία, συμπεριλαμβανομένου του περιέκτη, της ετικέτας ή ολόσωμης/τμηματικής ταινίας, των συγκολλητικών, του πώματος και της αδιαπέραστης επικάλυψης, κατά περίπτωση, καθώς και φωτογραφίες ή τεχνικά διαγράμματα της πρωτογενούς συσκευασίας.

            Κριτήριο 7 — Καταλληλότητα προς χρήση

         Το προϊόν έχει ικανοποιητική απόδοση καθαρισμού στη χαμηλότερη θερμοκρασία και δόση που συνιστά ο κατασκευαστής για τη δεδομένη σκληρότητα νερού σύμφωνα με τη δοκιμή του πιο πρόσφατα ενημερωμένου προτύπου IKW (6) ή με το πιο πρόσφατα ενημερωμένο πρότυπο EN 50242/EN 60436 όπως έχουν τροποποιηθεί με το «Γενικό πλαίσιο δοκιμών επιδόσεων για απορρυπαντικά πλυντηρίων πιάτων», το οποίο διατίθεται στον δικτυακό τόπο του οικολογικού σήματος της ΕΕ (7).

            Εκτίμηση και εξακρίβωση: Ο αιτών υποβάλλει τεκμηρίωση με την οποία αποδεικνύεται ότι το προϊόν έχει υποβληθεί σε δοκιμές υπό τις συνθήκες που προβλέπει το πρότυπο IKW ή το γενικό πλαίσιο και ότι τα αποτελέσματα έδειξαν ότι το προϊόν έχει επιτύχει τουλάχιστον την ελάχιστη απαιτούμενη απόδοση καθαρισμού. Ο αιτών υποβάλλει επίσης τεκμηρίωση με την οποία αποδεικνύεται η συμμόρφωση με τις εργαστηριακές απαιτήσεις που περιλαμβάνονται στα αντίστοιχα εναρμονισμένα πρότυπα για τα εργαστήρια δοκιμών και βαθμονόμησης κατά περίπτωση.
         Μπορεί να χρησιμοποιηθεί ισοδύναμη διαδικασία δοκιμής εάν η ισοδυναμία έχει αξιολογηθεί και γίνει αποδεκτή από τον αρμόδιο φορέα.

            Κριτήριο 8 — Πληροφορίες για τον χρήστη

         Το προϊόν συνοδεύεται από οδηγίες για την ορθή χρήση για να μεγιστοποιείται η απόδοση του προϊόντος και να ελαχιστοποιούνται τα απόβλητα, έτσι ώστε να μειώνεται η ρύπανση των υδάτων και η χρήση πόρων. Οι εν λόγω οδηγίες είναι ευανάγνωστες ή περιλαμβάνουν γραφική αναπαράσταση ή εικονίδια και περιλαμβάνουν πληροφορίες σχετικά με τα ακόλουθα:
         α)   Οδηγίες δοσολογίας

         Ο αιτών λαμβάνει τα κατάλληλα μέτρα για να βοηθήσει τους καταναλωτές να τηρούν τη συνιστώμενη δόση, διαθέτοντας οδηγίες δοσολογίας και ένα εύχρηστο σύστημα δοσολογίας (π.χ. χρήση πώματος).
         Οι οδηγίες δοσολογίας περιλαμβάνουν πληροφορίες σχετικά με τη συνιστώμενη δόση για ένα τυπικό φορτίο πλύσης.
         β)   Πληροφορίες σχετικά με τη διάθεση της συσκευασίας

         Η πρωτογενής συσκευασία περιλαμβάνει πληροφορίες σχετικά με την επαναχρησιμοποίηση, την ανακύκλωση και την ορθή διάθεση της συσκευασίας.
         γ)   Πληροφορίες περιβαλλοντικού χαρακτήρα

         Στην πρωτογενή συσκευασία υπάρχει κείμενο το οποίο αναφέρει τη σημασία χρήσης της σωστής δόσης και της κατώτερης συνιστώμενης θερμοκρασίας για να ελαχιστοποιείται η κατανάλωση ενέργειας και νερού και να ελαττώνεται η ρύπανση των υδάτων.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δείγμα της ετικέτας του προϊόντος.

            Κριτήριο 9 — Πληροφορίες που αναγράφονται στο οικολογικό σήμα της ΕΕ

         Ο λογότυπος θα πρέπει να είναι ευδιάκριτος και ευανάγνωστος. Ο αριθμός καταχώρισης/άδειας του οικολογικού σήματος της ΕΕ πρέπει να αναγράφεται στο προϊόν και να είναι ευανάγνωστος και ευδιάκριτος.
         Ο αιτών μπορεί να επιλέξει να συμπεριλάβει στην ετικέτα ένα προαιρετικό πλαίσιο κειμένου το οποίο περιέχει το ακόλουθο κείμενο:

                     —

                     Περιορισμένες επιπτώσεις στο υδάτινο περιβάλλον

                     —

                     Η ποσότητα των επικίνδυνων ουσιών υπόκειται σε περιορισμούς

                     —

                     Έχει υποβληθεί σε δοκιμές ως προς την απόδοση καθαρισμού.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης μαζί με δείγμα της ετικέτας του προϊόντος ή τα γραφικά της συσκευασίας όπου τοποθετείται το οικολογικό σήμα της ΕΕ, καθώς και υπογεγραμμένη δήλωση συμμόρφωσης.

            (1)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 (ΕΕ L 218 της 13.8.2008, σ. 30).

            (2)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2006 για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

            (*1)  «Άνευ οριακής τιμής» σημαίνει: ανεξαρτήτως συγκέντρωσης, όλες οι ουσίες οι οποίες προστίθενται σκοπίμως, υποπροϊόντα και προσμείξεις από πρώτες ύλες (αναλυτικό όριο ανίχνευσης).

               Α/A
             άνευ αντικειμένου.

            (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

            (4)  Μια ουσία δεν θεωρείται βιοσυσσωρεύσιμη όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

            (*2)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.

            (*3)  Σε συγκεντρώσεις μικρότερες από 0,2 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.

            (5)  Διατίθεται στον δικτυακό τόπο της IFRA http://www.ifraorg.org

            (*4)  EVA — οξικό αιθυλενοβινύλιο, HDPE — πολυαιθυλένιο υψηλής πυκνότητας, PET — τερεφθαλικό πολυαιθυλένιο, PETG — τροποποιημένη πολυαιθυλενογλυκόλη τερεφθαλική, ΡΡ — πολυπροπυλένιο, PS — πολυστυρόλιο, PVC — πολυβινυλοχλωρίδιο

            (6)  Διατίθεται στον δικτυακό τόπο http://www.ikw.org/fileadmin/content/downloads/Haushaltspflege/HP_DishwasherA_B_e.pdf

            (7)  [Η διεύθυνση στην οποία είναι διαθέσιμο το πρωτόκολλο στον δικτυακό τόπο του οικολογικού σήματος της ΕΕ θα εισαχθεί αργότερα —σήμερα όλα τα έγγραφα που έχουν σχέση με τα προτεινόμενα πρωτόκολλα μπορούν να βρεθούν στην τεχνική έκθεση.]


Avis juridique important

|

32000D0635

2000/635/ΕΚ: Απόφαση του Συμβουλίου, της 9ης Οκτωβρίου 2000, για το διορισμό ενός τακτικού μέλους από τη Γαλλία στην Επιτροπή των Περιφερειών

Επίσημη Εφημερίδα αριθ. L 269 της 21/10/2000 σ. 0048 - 0048

Απόφαση του Συμβουλίουτης 9ης Οκτωβρίου 2000για το διορισμό ενός τακτικού μέλους από τη Γαλλία στην Επιτροπή των Περιφερειών(2000/635/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας ότι μετά την παραίτηση της κας Dominique VLASTO, τακτικού μέλους, η οποία γνωστοποιήθηκε στο Συμβούλιο στις 24 Φεβρουαρίου 2000, έμεινε κενή η αντίστοιχη θέση τακτικού μέλους της Επιτροπής των Περιφερειών,Έχοντας υπόψη την πρόταση της γαλλικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Jean-Pierre TESSEIRE διορίζεται τακτικό μέλος της Επιτροπής των Περιφερειών, εις αντικατάσταση της κας Dominique VLASTO, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.Λουξεμβούργο, 9 Οκτωβρίου 2000.Για το ΣυμβούλιοΟ ΠρόεδροςH. Védrine(1) ΕΕ L 28 της 4.2.1998, σ. 19.